Мустақиллик йилларида барча соҳада олиб борилаётган кенг кўламли ислоҳотлар инсон ва унинг манфаатлари учун йўналтирилган бўлиб, пировардида аҳолининг турли қатламлари, шу жумладан, кекса авлод вакиллари ҳар томонлама қўллаб-қувватланмоқда. Мамлакатимиз Конституциясида ҳам ҳар ким қариганда, меҳнат лаёқатини йўқотганда, шунингдек, боқувчисидан маҳрум бўлганда ва қонунда назарда тутилган бошқа ҳолларда ижтимоий таъминот олиш ҳуқуқига эга экани қайд этилган.\nЭътиборлиси, Кексаларни эъзозлаш йилида уларни манзилли ижтимоий ҳимоя қилиш, фахрийларга, эҳтиёжманд фуқароларга кўрсатиладиган тиббий ва ижтимоий хизматларнинг сифатини яхшилаш каби эзгу мақсадларга йўналтирилган ишлар яна бир поғона кўтарилди. Президентимизнинг 2015 йил 18 февралдаги “Кексаларни эъзозлаш йили” Давлат дастури тўғрисида”ги қарорида белгиланган вазифаларни рўёбга чиқаришда жамиятимизнинг барча аъзоси ташаббус кўрсатаётгани қувонарлидир.\nХалқ депутатлари Сурхондарё вилояти Кенгашининг доимий комиссиялари, умуман, ҳар бир депутат кексаларга эътибор ва ғамхўрликни кучайтиришга қаратилган меъёрий-ҳуқуқий базани такомиллаштириш, пенсия таъминоти ҳамда ижтимоий қўллаб-қувватлаш самарадорлигини ошириш, “Кексаларни эъзозлаш йили” Давлат дастурининг ҳудудда бажарилишига кўмаклашиш ва назорат қилиб бориш жараёнларида фаол иштирок этмоқда.\nШу ўринда таъкидлаш жоизки, давлатимиз раҳбарининг жорий йилда қабул қилинган “Ўзбекистон Республикаси фуқаролари — 1941 — 1945 йиллардаги уруш ва меҳнат фронти фахрийларини “Иккинчи жаҳон урушидаги ўалабанинг 70 йиллиги” эсдалик юбилей медали билан мукофотлаш тўғрисида”ги, “1941 — 1945 йиллардаги уруш қатнашчиларини рағбатлантириш тўғрисида”ги ҳамда “Кексаларни ижтимоий ҳимоя қилиш ва моддий қўллаб-қувватлашни янада кучайтириш бўйича қўшимча чора-тадбирлар тўғрисида”ги фармонлари кекса авлод вакилларига кўрсатилаётган улкан ғамхўрликнинг яна бир амалий ифодаси бўлди. Шунга кўра, вилоятимизда 247 нафар уруш ва меҳнат фронти фахрийси эсдалик юбилей медали билан тақдирланди. 195 нафар Иккинчи жаҳон уруши қатнашчисининг ҳар бирига 700 минг сўмдан пул мукофотлари топширилди. Шунингдек, уруш ва меҳнат фахрийларининг 158 нафари юртимизда ишлаб чиқарилган телевизор, 200 нафарга яқини мобиль телефон аппаратлари билан таъминланди.\nҚарияларга тиббий ва ижтимоий хизмат кўрсатиш сифатини ошириш, уларни тизимли асосда соғломлаштиришни ташкил этиш, ёрдамчи ҳамда техник реабилитация воситаларини етказиб бериш билан боғлиқ муҳим чора-тадбирлар ҳам изчиллик касб этмоқда. Чунончи, вилоятдаги нуронийларнинг барчаси тўлиқ тиббий кўрикдан ўтказилди. “Ҳеч ким меҳр ва эътибордан четда қолмасин!” шиори остидаги саломатлик ҳафталиклари ҳудудларимизда юқори савияда ташкил қилинди. Икки минг юз нафардан зиёд ёлғиз кексалар, пенсионер ва ногиронлар санаторий-соғломлаштириш муассасаларида саломатлигини тиклади. Шу билан бирга, уруш ва меҳнат фахрийларига дори-дармонлар, 300 нафардан ортиқ фуқарога реабилитация техник воситалари ҳамда протез-ортопедия маҳсулотлари берилди.\nДастур доирасида ёши улуғ инсонларнинг турмуш шароитини яхшилашга, уларга кўрсатилаётган маиший хизмат сифатини оширишга ҳам устувор аҳамият қаратилаётир. Ўтган даврда бир минг 700 нафардан зиёд кексалар мебель ва уй-рўзғор буюмлари, иссиқ кийим-кечаклар билан таъминлангани бунинг далилидир.\nКексаларнинг мароқли ва мазмунли дам олиши учун шаҳар ҳамда туманлардаги 17 та маданият ва истироҳат боғида ҳордиқ масканлари ташкил қилинди. Мазкур масканларда қарияларимизга шахмат, шашка ҳамда стол тенниси билан шуғулланиш имконияти яратилди.\nДепутатлар томонидан кекса отахону онахонлар учун тиббиётчилар, психологлар, ижтимоий таъминот тизими ходимлари, ҳуқуқшунослар иштирокида учрашувлар ўтказиб келинаётгани ҳам айни муддао бўлмоқда. Бу тадбирларда соғлом турмуш тарзи, руҳий баркамоллик ва жисмоний фаоллик, юртимизда барча соҳада амалга оширилаётган янгиланишлар ҳақида батафсил маълумотлар берилаяпти.\nШуниси аёнки, ҳар бир давлатнинг салоҳияти наинки иқтисодий юксалиш ва мудофаа қобилияти билан, балки унда ҳукм сураётган тинчлик-осойишталик, ижтимоий-маънавий муҳит, ўсиб келаётган авлодни қўллаб-қувватлаш баробарида, кексаларга эътибор ҳамда ғамхўрлик кўрсатиш соҳасидаги ислоҳотлар қамрови билан ҳам ўлчанади. Бугун бири-бирига уланиб кетаётган хайрли ишлардан мамнун бўлиб яшаётган нуронийларимиз тимсолида юртимизда инсон ҳуқуқ ва манфаатлари нечоғли устувор эканлиги ёрқин намоён бўлмоқда.\nКенгашининг Регламент ва депутатлик одоби\nМазкур рукндаги бошқа мақолалар: « Жасурлик, ғайрат, шижоат\tОлий суднинг янги веб-сайти »


2016 йили Ўзбекистон Беларусга Ravon бренди остида автомобиль етказишни йўлга қўяди » Ўзбекистон янгиликлари – Zamin.uz\n17-10-2015 | 13:16\nZAMIN.UZ / Авто / 17 Октиябр 2015 года4 841\n2016 йилдан Ўзбекистон Ravon бренди остидаги автомобилларни Беларусь бозорига етказиб беришни бошлайди. Бу ҳақда маҳаллий матбуот'га асосланиб Kun.uz хабар бермоқда.“Ravon Chevrolet’нинг таниш машиналари тақдим этиладиган янги бренддир. Масалан, Chevrolet Aveo’ни қайта ишлаб чиққан компания Ravon Nexia’га эга бўлди, худди шундай қилиб Chevrolet Lacetti Ravon-Gentra’га айланди.Яқин пайтлар ичида Chevrolet Cobalt Ravon R4га ва Chevrolet Spark Ravon R2га айланади”, - дейилади autoban.by нашрида.8 октябрь куни Москвада янги бренд тақдимоти бўлиб ўтган эди. Uz Daewoo машиналари энди Россия автобозорида шу ном остида сотилиши маълум қилинган эди.\nЎқишни тавсия қиламиз Янги Nexia’нинг биринчи фотосурати эълон қилинди


18:26 05.04.2018 (Янгиланган 18:55 05.04.2018)\nСуҳбат давомида жосуснинг қизи "ҳаммаси яхши, ҳаммасини иложи бор, ҳамма тирик", дейди\nТОШКЕНТ, 5 апр — Sputnik. "Россия 1" телеканалидаги "60 минут" ("60 дақиқа") кўрсатуви Юлия Скрипалнинг амаки опаси Виктория билан суҳбатини эълон қилди.\nЛавров "дипломатик урушлар" қай даражада чуқурлашиши мумкинлигини айтди\nСуҳбат давомида жосуснинг қизи "ҳаммаси яхши, ҳаммасини иложи бор, ҳамма тирик", дейди.\nОтасининг аҳволи ҳақидаги саволга жавоб берар экан, Юлия у ҳозир нормал ҳолатдалигини, ухлаётганини айтди. Аёл шунингдек, "ҳамманинг соғлиғи нормал ҳолатдалигини, ҳеч кимда тузатиб бўлмас нарса йўқлигини" таъкидлаб ўтди. Дастур бошида бошловчилар куни кечқурун бўлиб ўтган телефон суҳбати ёзувини Виктория Скрипальнинг ўзи берганлигини айтиб ўтишган.\nШу билан бирга бошловчилар бу ёзув ҳақиқийлигини улар тасдиқлай олмасликларини ҳам маълум қилишган.\nЎтган ҳафтада Юлия Скрипалнинг аҳволи яхшилангани ҳақида хабарлар пайдо бўлди. Аёл ўзига келиб, гапиришни бошлагани айтилганди. Сергей Скрипал эса жонлантириш бўлимида қолмоқда.\nБритания томон Скрипалларнинг А234 моддаси билан заҳарланишида Россиянинг алоқаси борлигини таъкидламоқда. Расмий Москва буни қатъий инкор этиб келмоқда.\nжосус, Скрипаль, Мэй, Москва, Лондон\nЯпония коронавирус пандемиясининг салбий таъсирига қарши курашиш учун тезкор ёрдам сифатида 15,0 миллиард япон йенаси миқдоридаги маблағ 15 йил муддатга 4 йиллик имтиёзли давр билан ажратади.\nТОШКЕНТ, 8 мар — Sputnik. “Япония халқаро ҳамкорлик агентлиги иштирокида “Ўзбекистонда шаффоф ва кенг бозор иқтисодиётига ўтишни ривожлантириш сиёсатини қўллаб-қувватлаш” лойиҳасини амалга ошириш\nчора-тадбирлари тўғрисида”ги ҳукумат қарори лойиҳаси тайёрланди.\nЛойиҳа доирасида ЯХҲА томонидан ажратиладиган қарз маблағлари Ўзбекистон Республикаси республика бюджети харажатларини молиялаштириш учун йўналтирилиши режалаштирилган.\nЛойиҳа доирасида ўтказилган қарз музокаралари бўйича эришилган натижалар: музокоралар давомида ЯХҲА ушбу қарз маблағлари иккита траншда ажратилишини маълум қилди:\n- Коронавирус пандемиясининг салбий таъсирига қарши курашиш учун тезкор ёрдам сифатида 15,0 миллиард япон йенаси миқдоридаги маблағ 15 йил муддатга 4 йиллик имтиёзли давр билан ажратиш учун Жахон банки ЯХҲА билан биргаликда ислоҳотлар матрицаси ишлаб чиқилиб, Ўзбекистон Республикасида амалга оширилди;\n- Ривожлантириш сиёсатини қўллаб-қувватлаш учун 195,0 миллион АҚШ доллар миқдоридаги маблағ 25 йил муддатга 7 йиллик имтиёзли давр билан ажратилиш мақсадида ЯХҲА томонидан энергетика соҳасида ислоҳотлар матрицаси ишлаб чиқилган бўлиб, Энергетика вазирлиги томонидан ҳамда “Иссиқлик электр станциялари” АЖ томонидан бажарилиши кутилмоқда.\nташқи қарз, коронавирус пандемияси, коронавирус, Япония, Ўзбекистон


Молиявий назоратга оид қоидабузарликлар ҳақида хабар берганларга пул тўланади – Kommers.uz\nМолия\t20:10 | 15.2.22\nМолиявий назоратга оид қоидабузарликлар ҳақида хабар берганларга пул тўланади\n«Электрон назоратчи-тафтишчи» дастурий мажмуаси тўлиқ ишга туширилади.\nЎзбекистонда молиявий назоратга оид қоидабузарликлар ҳақида хабар берганларга мукофот пули тўланади. Бу ҳақда Адлия вазирлигининг Huquqiy axborot канали хабар берди.\nМаълум қилинишича, «Ўзбекистон Республикаси Давлат бюджети харажатларининг самарадорлигини янада ошириш ва давлат молиявий назорати органлари фаолиятини такомиллаштириш тўғрисида»ги Президент қарори қабул қилинган. Қарор билан Молия вазирлиги ҳузурида Давлат молиявий назорати инспекцияси ташкил этилган.\nҚайд этилишича, 2023 йил 1 январгача «Электрон назоратчи-тафтишчи» дастурий мажмуаси тўлиқ ишга туширилади.\nИнспекцияда бюджет ҳисобидан амалга оширилган қурилишлар учун қилинган тўловлар ҳақиқатда бажарилган иш ҳажмига мувофиқлиги устидан назорат ўрнатиш учун Қурилиш объектларида назорат ўлчовини амалга ошириш бошқармаси (40 та штат бирлигидан иборат) ташкил этилади.\nТаъкидланишича, 2022 йил 1 апрелдан молиявий назоратга оид қоидабузарликлар ҳақида хабар берган шахсларга мукофот тўланади. Шунингдек, 2022 йил 1 ноябргача Инспекция ходимлари молиявий назорат ва ички аудит соҳасидаги халқаро тажрибалар асосида махсус ўқув курсларида ўқитилади.\nБундан ташқари, 2022 йил 1 ноябрдан Инспекция ва ички аудит хизматларининг ходимларига малака сертификати бериш тизими жорий этилади.\nАввалроқ Ўзбекистон банкларидаги молиявий хизматлар бўйича маълумот берувчи портал ишга тушгани хабар қилинганди. Шунингдек, солиқ ҳуқуқбузарликлари ҳақида хабар берган 15 кишига 9 миллион сўм тўлангани ҳақида хабар берилди.


Ҳәр заманға бир заман » Zaman.uz\nХалқымыз арасында «Ҳәр заманға бир заман» деген гәп бар. Ҳаслында да ҳәр бир дәўирдиӊ өзине тән сиясаты, идеялогиясы, дүнья танымы болады. Ал, ҒХҚ, әдебият, сиясат сияқлы түсиниклер де өзиниӊ дәўириндеги көз қарастан келип шыққан түрде сол дәўирдиӊ шынлығын ашып береди.\nИнтернеттиӊ еси жоқ…\nБүгинги күнде Интернет глобал тармағы кеӊ түрде пикир-таласлар орайына айланып үлгерген . Себеби, онда көплеген бәсекили, қарама қарсы пикирлер, додалаўлар ҳәм тағы басқа түрдеги ҳәр кимниӊ жеке көз қараслары сәўлеленеди. Бул пикир билдириўшилердиӊ дүньяқарасы, руўхый дүньясы ямаса оныӊ қайсыдур сиясий яки социаллық топар мәпин гөзлеўи я басқа да себеплерге байланыслы болады. Жасырарлығы жоқ, жақында facebook социал тармағындағы топарлардыӊ бириндеги комментарийлерди, көрип жаға усладық. Себеби, онда белгили жазыўшымыз, әдебиятымыздыӊ байтереги атына бир–еки аўыз сын пикирлер айтылған еди. Негизинде Т.Қайыпбергенов өз дәўириниӊ гений инсанларыныӊ бири болды. Себеби, ол бир катар шығармалары менен әдебиятымыздыӊ раўажланыўына салмақлы үлес қосты. Оныӊ прозалық дөретпелери тилиниӊ байлығы, көркемлиги жағынан ажыралып турады. Шынында да, оныӊ шығармалары коммунистлик идеяныӊ күшейген дәўиринде жарық көрди. Ол дәўирде партия ҳәм оныӊ менен сыбайлас пикирлер берилмесе ҳеш қандай да шығарма басылып шықпайтуғынын есапқа алсақ, Қайыпбергеновтыӊ романлары, повестлеринде дәўир нәпесине сыбайлас пикирлер де берилген. Буныӊ менен оныӊ шығармаларын бийкарлаў дурыс емес. Я Интернеттиӊ, я оннан пайдаланып атырғанлардыӊ еси жоқ па? Билмедик. Бизиӊше Т.Кайыпбергенов өз дәўирине аянбай хызмет етти. Бул пикиримизге гүллән халқымыздыӊ арасынан қосылыўшылар табылады деген пикирдемиз.\nОларсыз әдебият жоқ\nҲәзирги ўақытта ескиниӊ орнына жаӊа түсиниклер, көз қараслар көбейди. Буныӊ ҳайран қаларлық жери жоқ. Себеби, заман раўажланыўы менен жаӊа түсиниклер турмысқа енип, өмиримизге кирип келе береди. Айтып өтиў орынлы, бүгинги күнде бурынғы аўқам дәўириндеги китаплар, шығармалар дерлик пүткиллей өмиримизден шығып баратыр ма деп ойлап қаласаӊ. Себеби, әдебиятымыздыӊ әжәйип дүрданалары болған көплеп китапларды да бүгинлигинде табыў қыйын. Олар не китапханадан, не басқа жерден табылып жарытпайды. Мектепте оқыған дәўиримизде ишинде СССР деген жазыўы бар, бурынғы аўқам дәўирин сүўретлеген деген гәплерди көп еситкенбиз. Баламыз, жасырарлығы жоқ, бул жазыўларды көрсек сескенетуғын да едик. Ал, кейин ала китаптыӊ, қунлы шығармалардыӊ қәдирин бир нәўийе түсинип жақсы китаплардыӊ неге қайта басылмай атырғанлығына қызығып «биледи-аў» деген адамлардан сорасақ, - Бурынғы аўқам идеялогиясына суўғарылған, сол дәўирди сүўретлеген. –дегендей жуўапты көп еситкенбиз. Ҳәзирги әдебият ҳәм тил сабақлықларын биз Шаўдырбай, Бекимбетов, Аббаз ҳәм басқа да дөретиўшилердиӊ дөретпелериндеги мысалларсыз көз алдымызға келтире алмаймыз. Олардан үзиндилер, қысқа қатарларды жүдә көп ушратамыз да бирақ китаптыӊ тийкарғы нусқасын ҳасла таўып болмайды. «Халқабат»тыӊ ишинде сол даўирдиӊ идеялогиясы берилген болыўы мүмкин, бирақ соныӊ менен бирге ҳақыйқатлық, шынлык та шырылдатып жазылғанлығын гей жерлеринде әшкәра гей бир жерлеринде жасырын түрде берилгенлигин көриўимизге болады. Сталинниӊ жынаятшы екенлиги биринши болып сада халық ишинен Сайымбет образы арқалы берилгенлигин көремиз. Шебер тили өз алдына. Шығармаға бир кирген адам қайтып шығыўға өзинде күш таба алмайды. Мениӊ жеке өзим бул шығарманы оқымаған әдебиятшыны әдебиятшы, китапқумарды китапқумар деп билмеймен. Усындай жүдә көплеп еӊ қунлы, керек десе дүньялық көлемдеги шығармалар ишиндеги бир еки аўыз пикир берилгенлигине бола қайта басылмай атыр.\nЖәне баяғы Интернет мәселесине қайтсақ көплеп гүдибузарлықларды көриўимизге болады. Кими ол мәселе, кими бул мәселеде өзиниӊ көз қарасын биреўге өткериўге тырысып атырған. Жақын ўақытларда мәмлекетимиз басшылары жөнинде пикир айтыў үрдиске айланып баратырғаны да сыр емес. Кими ҳәзирги, кими биринши Президентимиз ҳаққында пикирлерин билдирип атыр. Бирақ, биреў қосып айтады, биреў қосылып айтады дегендей билип билмей қас қояман деп көз шығарып атырғанлар да жоқ емес. Биринши Президентимиз атына мин тағыўға ҳәрекет етип атырғанлар да табылып атыр. Кими, өзиниӊ дәрти, кими басқалар дәртин айтаман деп, билип билмей гәпти балалатып жиберип атырғаны белгили. Мәмлекет бул үлкен шаӊарақ деп алсақ, ҳүкимет басшысы бизиӊ әкемиз. Оныӊ 32 миллион перзенти бар. Бир бала баққан аӊсат па, я 32 баланы? 32 миллионды ше? Ҳәр бир перзенттиӊ өзине жараса машқаласы болары анық.\nҒәрезсизликтиӊ дәслепки күнлеринен баслап бүгинги күнге шекем қаншама машақатлы жолды басып өттик. Бул жолда кәрўанбасымыз бизди айдын жолға баслап барыўға қолынан келгенинше ҳәрекет етти. Мүмкин оныӊ дәўиринде де айрым кемшиликлер болған шығар. Жаратылыс нызамы, инсан инсан болғаны ушын алжасады. Және жумыс бар жерде кемшилик болады деген де гәп бар. Жаӊа журтсорар дәўири басланды деп бурынғысын қаралаў оншелли дурыс емес.\nБиз ол яки бул дәўир, анаў я мына басшыныӊ дурысын-қәтесин шығарыўдан қашықпыз. Ҳәр бир дәўирдиӊ өзине жараса жақсы-жаман тәрепи болады. Ҳәр заманға бир заман дегенди және айтамыз. Пикирлеримиз бир бағытта, тек әдебият жөнинен басланып турғаны менен барлық салаларға қарата айтылған. Мысалымыз ғана бир жақлама болғанын айыпқа санамайсыз әдиўлим. Айтайын дегенимиз, ҳәр бир өткен дәўирди қаралап, бийкарлағаннан көре, мәзи болып өткен тарийх сыпатында қараўды үйренгенимиз мақул. Тарийхты барынша суўретлеў шынлықты көрсетиўдиӊ еӊ жақсы усылы. Өткен дәўир қайтып изине айланбайтуғынлығы бар гәп. Сонлықтан тарийх тарийхлығынша, адамлар сол қәлпинде қалсын.


Ўз замонасининг буюк олими - Fitrat.uz\nБош саҳифа / Мақолалар / Ўз замонасининг буюк олими\nЎз замонасининг буюк олими\nMart 3, 2018\tЎз замонасининг буюк олимиda fikr bildirishni o'chirish 149 Кўришлар\nИчида Ҳасан Басрийдек олим бўлган қавм қандай қилиб залолатга юз тутсин?!\nСуюнчи хабарини келтирган хушхабарчи Пайғамбаримиз соллаллоҳу алайҳи васалламнинг завжалари Умму Салама розияллоҳу анҳога чўриси “Ҳайранинг” кўзи ёригани ва ўғил кўргани ҳақидаги хушхабарни етказди.\nАввалги Хушхабар! Ўртачирчиқ туманида “Фирдавс” жоме масжиди очилди.\nКейинги Ўз замонасининг буюк олими – 2


Ёшларнинг ҳам бошида кўпдир ҳикмат\n“Ўзбек бойиса, уй солади...” деганларидек, кўклам келиши билан Сафар ака шаҳарда яшаб турган уйини таъмирлатиш, қўшимча қурилиш учун қурувчилар излаб, одамлар гавжум жойларга эълон ҳам илиб қўйди.\nКўп ўтмай, дарвозани тақиллатиб, қўшни республиканинг турли вилоятларидан тўрт нафар ишчи Сафар акани излаб келди.\nУларга бажариладиган иш ҳажмини кўрсатиб берган Сафар ака:\n– Ҳаммасини кўнгилдагидек қилсанглар, сизларни хафа қилмай, айтган пулингизни тўлайман. Агар эвидан чиқолмасангиз, харажатларимни тўлайсизлар, – деб огоҳлантирди.\nЙигитлар учун ётоқхона ҳамда уч маҳал иссиқ овқатни ҳам уй эгаси зиммасига олди.\nИшчилар эрта тонгдан то қоронғи кечгача астойдил меҳнат қилишиб, бир ойда қурилиш ишларини якунлашди.\nСафар ака мард кишилардан эди, аввалида нархни келишиб олмаган бўлса-да, бажарилган ишлардан кўнгли тўлгач, мамнунлик билан тўртовлонга 100 минг тенгедан, жами 400 минг тенге пул берди. Уларга тўкин дастурхон ёзиб, меҳмон қилиб, дуосини бериб, қилган меҳнатларига рози бўлишларини айтиб, хайрлашди.\nМардикор йигитлар Сафар акадан бундай саховатни кутишмаганми, мўлжалдагидан кўп пул олишганига хурсанд бўлиб, уй соҳиби ва соҳибасига миннатдорчилик билдириб, йўлга чиқишди.\nШимкент шаҳридаги Қўчқор ота дарёси ҳақида улар кўп ва хўп эшитгану, лекин кўрмаган эдилар. Улар шу дарё сувидан татиб, кейин йўлга чиқишга келишиб олишди.\nЎзан бўйига келгач эса, тиниқ ва сокин оқаётган сувга бир шўнғиб чиққилари келди.\nЙигитлар кийимларини ечаркан, Сафар акадан олган пулларини қаерга қўйсак экан, деб ўйланиб қолишди. Атрофда болалар ўйнаб юришибди. Анҳор бўйида сувга қармоқ ташлаб ўтирган отахонни кўриб қолишди. Улар пулни газетага ўраб, қариядан илтимос қилишди:\n– Отахон, биз чўмилиб чиққунга қадар мана шу омонатни сизга қолдирсак. Хавотир олманг, биз сувга бир шўнғиймизу қайтамиз, аммо биримиз олдинроқ келиб, тугунни сўрасак, берманг, тўртовлон келганимизда омонатни қайтарасиз, деб тайинлашди.\nҚария: – Майли бемалол чўмилиб келинглар, менга бу тугуннинг оғирлиги йўқ, – дея балиқ соладиган халтасининг бир чеккасига ташлаб қўйди.\nОрадан кўп ўтмай, йигитлардан бири қайтиб келиб, отадан омонатни қайтаришни сўради. Қария йигитга қараб: “Болам, ўзларинг баримиз келмагунча, ҳеч биримизга берманг, дедиларинг. Энди дўстларингни кутиб тур, ҳаммалари келгач, омонатни бераман”, деди.\nАммо йигит қўярда-қўймай қарияга тугун бизники, мен ҳозир уларнинг олдига бораман, деб паст овозда улар томонга қараб, ота тугунни бермаяпти, деган ишорани қилди.\nАнҳор ўртасида завқ билан чўмилаёган йигитлар бир-бирларига сув сепишар, нималардир деб ҳайқиришарди. Улардан бири қўллари билан сувни баландга сепиб кулаётганини кўрган йигит, ана, отахон бериб юборинг, деяпти-ку, дейди.\n– Агар дўстларинг бериб юборинг, дейишса, ол омонатингни, – деб отахон халтасидан ҳалиги тугунни чиқариб берди.\nОрадан анча вақт ўтгач, қолган уч йигит келиб, қариядан омонатларини сўрашди. Уларга ҳайрон боққан отанинг жаҳли чиқиб кетди.\n– Нима, мен сенларга ёш боламанми ёки мени лақиллатмоқчимисанлар? Ҳозиргина биттанг келиб, ўзларингнинг рухсатинг билан тугунни олиб кетди-ку.\n– Биз сизга тўрттамиз йиғилиб келмагунча ҳеч биримизга берманг, деган эдик-ку, – деди бир-бирига хавотир билан боққан йигитлар.\n–Ҳа, тўғри. Лекин келган йигит ўзларингдан қичқириб сўраганда, биттанг қўлингни кўтариб, бериб юборинг, дединг-ку.\nЙигитлар бир-бирларига қараб, елка қисишди.\nСўнг танг аҳволда қолиб, отани маҳаллий полиция участкасига олиб боришди. Полиция ходими йигитларнинг шикоятларини тинглаб, уларнинг талабини ўринли деб топди-да ва қариядан омонатни қайтариб беришини талаб қилди.\nҚария уйига қайтаркан, тугунчадаги нима эди, уни қандай қайтараман, деб ташвишга тушиб қолди. Бўлиб ўтган воқеалардан фаромуш бўлиб, остонада ўтирганида мактабда ўқийдиган 11 ёшли невараси кириб келди. “Ҳа, бува, бугун қармоққа балиқ илинмадими, жуда хомушсиз” – дея гап қотади.\nБува неварасига бугунги воқеанинг ҳаммасини батафсил айтиб берди.\n– Эҳ, буважон! Нега танимаган кишиларнинг буюмини қўриқлайсиз. Уларнинг қандай одам эканлигини билмайсиз-ку, – деб дашном ҳам берди.\n– Ҳа, болам, қарилик қурсин, савоб бўлар, деб, шу аҳволга тушдим-да. Газетага ўралган нарсанинг нима эканлигини ҳам билмайман...\nБироз ўйланиб турган невара, бобосидан тугунчанинг ҳажми, кўринишини сўради. Кейин дастурхондаги булка нондан буваси айтган катталикда нонни кесиб олиб, газетага ўради-да, бувасига кўрсатди.\n– Ҳа, болам, чамаси шундай эди.\n– Агар ўхшаган бўлса, энди юринг, полиция бўлимига борамиз, – деди набира.\nЭ-э, қўй, болам, ҳожати йўқ. Яна “оғримаган бошингга олти таёқ”, деганларидек, бошимизга бирор нарса орттириб олмайлик, – деди бува.\n– Сизга айтганларини менга ҳам айтсин, кўрайлик, – деди набира.\nБуваси билан бўлимга кириб борган набира полиция ходимига:\n– Сизлар бувамни бекор қийнабсизлар, у киши балиқ овлаб ўтирганда ейиш учун олган нонини адашиб, биринчи йигитга бериб юборибди. Уларнинг омонати бувамнинг сумкасида қолибди. У тугунда нима борини сиз ҳам билмайсиз, биз ҳам билмаймиз. Мана бу омонатни олинг-да, сейфингизга солиб қўйинг, – деди.\n– Тугунни олган йигит ҳадемай келиб қолиши мумкин. Ана шунда шерикларини топиб, бериб юборарсиз, – деди-да, бобосининг ҳужжатлари ва устидан ёзилган аризани қайтариб олиб, бўлимдан шахдам қадамлар билан чиқиб кетишди.\nПолиция ходими уч мардикор йигитни чақириб, тўртинчи шерикларини топиб келишни, омонатни шунда олишларини айтди.\n“Мол топиб, маза топмаган” йигитларнинг тақдири нима бўлгани менга қоронғи. Бироқ, қиссадан ҳисса шуки, ёш боланинг ақли баъзи бир катталарникидан устун бўлганини қаранг-а.\nБир сўзим бор, тушунганга бўлсин ибрат,\nЁшларнинг ҳам бошида кўпдир ҳикмат.\nТурдали УСМОНОВ. Шимкент шаҳри, 2018-01-08, 23:14 172


Қозоғистонда йилига 200 минг тонна картошка қайта ишланадиган завод қурилади • EastFruit\nБош саҳифа › Янгиликлар › Қозоғистонда йилига 200 минг тонна картошка қайта ишланадиган завод қурилади\nҚозоғистонда йилига 200 минг тонна картошка қайта ишланадиган завод қурилади\nМуаллиф: EastFruit 15 Июн 21 16 Июн 21 02\n«Катада TRANS GROUP» МЧЖ Олмаота вилоятининг Уйғур туманида йилига 45 минг тонна маҳсулот тайёрлаш қувватига эга модификацияланган картошка крахмалини ишлаб чиқарувчи завод қуради. Бу ҳақда ElDala.kz га вилоят ҳокимининг матбуот хизмати хабар берди.\nЗавод Жанубий Кореялик инвесторлар – ISA.Co.LTD компанияси билан ҳамкорликда қурилади. Лойиҳага қарийб 26 миллиард тенге сармоя йўналтирилиши кўзда тутилган. Корхонада Жанубий Кореянинг замонавий технологияларидан фойдаланилади.\nЗавод тўлиқ қувватда ишлашини таъминлаш учун 120 гектар майдонда картошка етиштириш режалаштирилган. Шу тариқа йилига қарийб 200 минг тонна картошка қайта ишланади.\nКорхонада картошка крахмалидан ташқари йилига 5700 тонна картошка шарбати, 2100 тонна картошка оқсили, 5000 тонна чорва озуқаси ишлаб чиқарилади.\nЗаводда 80 нафардан ортиқ иш ўринлари яратилиши режалаштирилган. Бундан ташқари, сармоядорлар 10 йил давомида ҳар йили маҳаллий аҳоли орасидан 7 кишини ўқитиб, мутахассис сифатида тайёрлашади.\nВилоят ҳокими билан бўлиб ўтган учрашувда «Катада TRANS GROUP» МЧЖ директори ўринбосари Сергази Шалхарбеков ушбу заводни 18 ой ичида қуриш ва фойдаланишга топшириш режалаштирилганини айтди. Яъни, келаси йил кузда ишлаб чиқариш линияси ишга туширилади.\nМаҳаллий ҳокимият вакиллари объект зарур инфратузилма билан таъминланишини ваъда қилишди.\nЖанубий Кореякартошкакрахмалқайта ишлашҚозоғистон


ЎзА - 6 йил аввал вафот этган қиз учун тўлов амалга оширилган\n6 йил аввал вафот этган қиз учун тўлов амалга оширилган\nШоҳиста Санақулова Зарафшон шаҳридаги аҳоли ётоқхоналаридан бирида истиқомат қилади. Маълумки, ётоқхоналарда ўрин жойи учун тўловлар мавжуд. Аслида бу тўловлар рўйхатда бўлган ва ўрин-жойни банд этганлардан ундирилади. Аммо, Ш.Санақулова вафот этган қизи учун ҳам ана шундай тўлов қилиб келган. Ваҳоланки, онанинг фарзандини ерга қўйганига 6 йил бўлган. Тўловни ундиришга асос эса қизнинг ҳамон тириклар рўйхатида юргани эди.\n- Қизим туғма юрак нуқсони билан дунёга келган. Бир кун ҳам уйга борганимиз йўқ. 6 ой давомида шифохонада ётдик. Унга яхши қарашгани билан натижа бўлмагандан сўнг йўлланма орқали бошқа шаҳарга кўрсатишга олиб кетаётганимизда болам йўлда вафот этди. Асли хатирчиликмиз. Шунинг учун тўғри Хатирчи қабристонига бориб қизимни кўмдик, - дейди Ш.Санақулова.\nБу воқеа 2014 йилда юз берган. Шундан буён фуқаро қизининг ўлгани тўғрисидаги гувоҳномани ололмаган. Унинг Зарафшон шаҳар адлия бўлимига мурожаатидан сўнг ҳолатни бартараф этиш чоралари изланди.\n- Ўлим тўғрисидаги гувоҳнома 2 ҳолатда берилиши мумкин. Оила кодексининг 225-моддасида кўрсатилганидек, бундай пайтда тиббиёт ходимининг ўлим ҳақидаги тиббий гувоҳномаси ёки суднинг фуқарони вафот этган деб эълон қилиш ҳақидаги ҳал қилув қарори керак. Юқоридаги каби вазиятда тиббий гувоҳнома олиш имконсиз. Чунки шифокор чиндан ҳам болада ўлим ҳолатини қайд этмаган. Ягона йўл суднинг ҳал қилув қарорига эришиш эди. Биз ана шу йўлни танладик ва керакли далилларни тўпладик, - дейди Зарафшон шаҳар адлия бўлими бош маслаҳатчиси Ориф Насиров. Бунда Навоий вилоят ФҲДЁ архиви, Хатирчи тумани ФҲДЁ бўлими, Хатирчи тумани Ободонлаштириш бошқармаси, Зарафшон шаҳар тиббиёт бирлашмаларидан тегишли ҳужжатлар йиғилиб, Фуқаролик ишлари бўйича Зарафшон туманлараро судига адлия бўлими томонидан даъво аризаси киритилди.


Вазир ўринбосари пулни пора сифатида эмас, балки қарзга олган дейди унинг адвокати | ҚИРҒИЗИСТОН ЯНГИЛИКЛАРИ\nВазир ўринбосари пулни пора сифатида эмас, балки қарзга олган дейди унинг адвокати\nСоғлиқни сақлаш вазири ўринбосари Оморбай Нарбековнинг адвокати Марат Токтоматов ўз ҳимояси остидаги вазир ўринбосарини лавозимга тайинлаш учун ҳеч кимдан пул талаб қилмаганлигини айтди. Бош прокуратура эса қидирув ишлари олиб борилаётганини ва далиллар асосида хулоса чиқарилишини хабар қилди.\nАввалроқ Бош прокуратура бош шифокор лавозимига тайинлаш эвазига Урманбетова деган шахсдан 4 минг АҚШ доллари талаб қилган, деган айблов билан Нарбековни қўлга олганди.\nТокматов ўз ҳимояси остидаги Нарбековнинг ишида жиноят ҳолатлари ва унинг коррупцияга қўл урганлигини исботловчи далиллар йўқ, деб айтди. Унинг сўзларига кўра, вазир ўринбосари ҳеч кимдан пора талаб қилмаган ва Урманбетовадан тўрт минг АҚШ долларини шунчаки қарзга олган.\n«Биргина Урманбетованинг шикояти жиноий иш қўзғатилишига асос бўлди, аризага кўра менинг ҳимоям остидаги Нарбеков уни лавозимга тайинлаш учун пул мукофотини олганмиш», - дея ғазабланди ҳуқуқшунос.\nБош прокуратуранинг ўта муҳим ишлар бўлими бошлиғи Жанибек Салиев,далиллар керакли хулосага олиб келишини ва у ҳозирча бу ҳақда аниқ бир маълумот бера олмаслигини айтди.\n«Биз ҳозирча фактлар устида иш олиб бормоқдамиз», - деди прокуратура ходими.\nТоктоматов сўзларига кўра, тергов бўлими кўлга олинган Нарбековга дарҳол адвокат ёллашга йўл бермаган ва бу билан жиноий-тергов кодексининг «қўпол бузилишига» йўл қўйган.\nБош прокуратура тергов ишлари фақатгина Нарбековнинг адвокати келганидан сўнг бошланганини, адвокатнинг сўзлари эса - унинг «шахсий истаги» эканини билдирди.\nАдвокат шунингдек Бош прокуратурани Нарбековни қўлга олиниши ҳақидаги маълумотни ОАВга тарқатиб юборганликда айбламоқда.\nУ буни унинг ҳимояси остидаги шахсга нисбатан «информацион тазйиқ» деб номлади ва Нарбековни ҳозир «жуда оғир аҳволда» деб айтди.\n«Ушбу маълумотни ОАВга тарқатган Бош прокуратуранининг айби билан менинг ҳимоям остидаги шахс юрак оғриғи туфайли касалхонада ётибди», - деди Токматов.\nАввалги мақолаСоғлиқни сақлаш вазири ўринбосари порахўрликда айбланмоқда\nНавбатдаги мақолаТашиевнинг «миллатчилик» руҳидаги сўзлари ҳукумат ва ҳуқуқ ҳимоячиларини ғазаблантирди


Қорачиқ > Маҳаллий хабарлар > Туркистонда 2 миллиард тенгелик автовокзал\nТуркистонда 2 миллиард тенгелик автовокзал\nТуркистон шаҳрида халқаро автовокзал қурилиши ўз ниҳоясига етиб қолди.\nЯнги объект 3 гектар майдонни эгаллаган. Унинг лойиҳа бўйича нархи 2 миллиард тенгени ташкил этган. Автовокзал бир суткада 600 та автобусни қабул қилиш ва жўнатиш ҳамда 10 минггача йўловчига хизмат кўрсата олади. Бу ерда кутиш зали, билет кассалари, ҳайдовчиларни тиббий кўрикдан ўтказиш хонаси ҳамда она ва болалар хонаси бор.\nЯнги автовокзал ишга тушиши туфайли 50 одам иш билан таъминланади. Пудратчи компания вакили Асқар Шалабаев “Автовокзал шарқона услубда қурилди. Ҳозир у деярли битган. Баъзи пардозлаш ишлари қолган. Объектнинг очилиши яқин кунларга режалаштирилган” деди.


Ёрқин фикр юритишнинг аҳамияти - | Hizb-Uzbekiston.info\nHome›МАҚОЛАЛАР›Ёрқин фикр юритишнинг аҳамияти\nЁрқин фикр юритишнинг аҳамияти\nБу дунё ҳаётида яратилган жонли ва жонсиз нарсаларнинг асл ҳақиқатини, мазмун-моҳиятини тўлиқ тушуниш учун ёрқин фикр зарур бўлади. Ёрқин фикр эса, чуқур фикрсиз бўлмайди. Лекин фақат чуқур фикр юритишни ўзи билан нарсаларнинг асл ҳақиқати ойдинлашмайди, балки бу шу йўлда зарур бўладиган жараёндир. Масалан, сув тўғрисида чуқур фикр юритиб кўрилса, у ҳақида жуда кўп маълумотга эга бўлинади. Яъни сувнинг таркиби, унда суюқ, қаттиқ ва пар ҳолатида бўлиш хусусияти борлиги ва ҳоказолар. Лекин бу маълумотлар сувни ўзини доирасидаги маълумотлардир, яъни бу маълумотлар сув билан боғлиқ бўлган, унга алоқадор бошқа нарсалар ҳақидаги маълумотларни ўз ичига олмайди. Балки бундай маълумотларга ёрқин фикр юритиш орқали эга бўлинади.\nСув ўзидаги хусусиятларни қаердан олди: бу хусусиятларни ўзи пайдо қилиб олдими ёки унга бошқа тарафдан берилдими каби саволларга жавоб қидириш билан ёрқин фикрлаш жараёни бошланади. Чунки энди изланиш сувнинг ўзини доирасидан ташқарига чиқиб, унга алоқадор нарсалар ҳақида фикрлашга ўтиляпти. Бундай изланиш жараёнида ақлий далилларга таяниш муҳим шарт ҳисобланади. Бундан бошқа нарсага таяниш тўғри хулоса чиқаришга олиб бормайди, аксинча адашишга ва натижада хулосанинг ҳақиқатдан узоқ бўлишига олиб келади. Ақлий далилларга таянган ҳолда ёрқин фикрлаш орқали сув ҳам, ундаги хусусиятлар ҳам Аллоҳ Таоло томонидан яратилганлиги идрок қилинади. Мана шундай изланиш орқали сувнинг асл ҳақиқати, мазмун-моҳияти тўлиқ ойдинлашади.\nЮқоридаги мулоҳазалар Яратувчи томонидан яратилган бошқа ҳар қандай нарсаларга ҳам тегишлидир. Хоҳлаган нарсага қараб, у Аллоҳ Таоло томонидан яратилганлигини идрок қилиш мумкин. Буни идрок қилиш учун чуқур фикр билан биргаликда албатта ёрқин фикр зарур бўлади. Ёрқин фикрлаш билан нарсаларнинг асл ҳақиқати, мазмун-моҳияти, яъни уларнинг барчаси куч-қудратда тенгсиз бўлган Аллоҳ Таоло томонидан яратилганлиги идрок қилинади.\nTagsЁрқин фикрфикр юритиш\nБу хаёт бизларга нима учун берилди?


Советлар давридаги Тошкентнинг энг машҳур архитектори Андрей Косинский вафот этди - Фарғона.Ру ахборот агентлиги\nСоветлар давридаги Тошкентнинг энг машҳур архитектори Андрей Косинский вафот этди\n14.03.2018 11:01 msk\n13 март куни Москвада Андрей Косинский вафот этди. У советлар даврида Тошкентнинг энг машҳур архитектори бўлган. Косинский 89 ёшда эди.\nАндрей Косинский 2015 йили. Сурат муаллифи Елена Несмеянова. Манба – Thebestofrussia.ru\nАндрей Станиславович Косинский 1929 йили Москвада туғилган. У 1954 йили Москва архитектура институтини аъло баҳоларга тамомлаган. Омск ва Сталинград шаҳарлари қурилиши бош режасида иштирок этган.\n1966 йили Тошкентда даҳшатли зилзила рўй бергандан сўнг Андрей Косинский Ўзбекистоннинг пойтахти - Тошкентга ишга юборилади. У пойтахтда 14 йил яшаб, ижод қилади. Айнан Косинский лойиҳалари бўйича Тошкентда ўша замонга хос бинолар қурилади. Тошкентнинг зилзиладан вайрон бўлган уйлари ўрнига Косинский томонидан тақдим этилган лойиҳалар асосида қурилган кўркам бинолар янги шаҳарнинг кўркига кўрк қўшади. Улар советлар даврида яшаган бир неча авлодга жуда яхши танишдир.\nТашкент, Б.Хмельницкий кўчаси (ҳозирги – Бобур). А.Косинский лойиҳаси (1971-1975 йиллардаги қурилиш)\n«Ер шарининг ҳар бир жойи, у ерда қандай бино қурилишига қарор қилинмасин, табиий ландшафтидан келиб чиққан ҳолда ўз муҳандислик ечимига эга. Бошқа чексиз қарорлар мана шу аниқликка бўлган интилишларни англатади», – деб ёзади Косинский ўз мақолаларидан бирида.\nЧорсудаги ҳаммом. 2000 йили бузиб ташланган\nКосинский ижодини доимо танқид остига олишган, дейди канадалик санъатшунос Борис Чухович Фейсбукдаги ўз саҳифасида. «Косинскийга отилган тошлар кўпроқ “яхши дид” га интилиш ниқобига буркаларди. Архитектура факультетининг машҳур бир домласи “талабаларга унинг дидсиз қурилган уйларини кўрсатишга уялган”идан нолиган. Шунга қарамасдан, москвалик Косинский тошкентлик “олтмишинчилар” орасидан биринчи бўлиб фақат “шарқона нақш ва шакллар”га ўралашиб қолмай, муҳандислик ечимларини топишга бўлган изланишларида вернакуляр архитектурасига мурожаат қилади. У замонавий қурилишларда миллий архитектура қирраларини уйғунлаштиришга ҳаракат қилган».\n«Косинский танқидларга баъзида ёшлардек қизиққонлик билан, баъзида муҳандислик тажрибасига тўла улуғвор зот каби майин табассум билан жавоб берарди. У доимо юракдан, саҳоват ва истак ила мулоқотга ошиқарди», – деб хотирлайди Борис Чухович.\n2006 йили Андрей Косинский таҳририятимизда меҳмон бўлиб, бутун умри ва фаолиятига доир кенг қамровли интервью берганди. У уч қисмга бўлиниб, нашр этилган:\n– «Тошкентда яшаган даврим ҳаётимнинг энг ёрқин ва маҳсулли дамлари бўлган» ( I қисм),\n– «Тошкентдаги экспериментларим тушунмовчилик ва танқидларга учраган» ( II қисм),\n– «Ҳанузгача “яхши дид” нималагини билмайман» (III қисм).\n«Фарғона» таҳририяти марҳумнинг оила аъзолари ва дўстларига чуқур таъзия изҳор қилади.


Аллоҳни англатган жумбоқлар. Болалар учун тўртинчи топишмоқнинг жавоби | Azon.uz - Ахборот-таҳлилий портал\n782 17:00 14.09.2019\nТопишмоқнинг жавобини топганлар бордир. Лекин яна бироз ёрдам берсам, яхши бўларди.\nМен айтган мотордан ҳозир дунёда бир неча миллард топилади. Улардан бири сизга тегишли. Боз устига бу мотор гўшт ва мушаклардан ясалган. Энди топдингиз-а?\nҲа, ҳа! Юрагимизни айтяпман! Яъни танамизнинг моторини эслатдим сизга.\n“Юрак-мотор” фақат бизда эмас, миллиардлаб жонивор ва ҳайвонларда бор. Бу мотор бизда қандай ишласа, ҳайвонларнинг кўксида ҳам шундай сас-садосиз ишлаб, узоқ йиллар уларга хизмат қилади.\nБугун йўлларда юрган энг қимматбаҳо машиналар ҳам, тинимсиз фақат бир неча кун ишлай олади. Аллоҳ ясаган ажойиб моторлар эса баъзан бир неча асрлар бўйи ишлайди. Тағин бир сония ҳам тўхтамасдан, ҳеч қандай шовқин-суронсиз, атрофни заҳарлайдиган газлар чиқармасдан ишлайди.\nБу топишмоғимиз билан Аллоҳнинг буюклигига яна бир карра гувоҳ бўлдик. Ва юрак дейиган бу моторнинг инсон қўли билан ясалган барча моторлардан яхши, мукаммал яратилганини билдик.\nБу топишмоқнинг аввалида “Сиздан сўраганим моторнинг русумини аниқланг”, дегандим. Ишончим комилки, энди у русумини биласизлар. Шундай экан, йўлда бир чиройли машинани кўрсангиз: “Менинг моторим дунёдаги барча моторлардан мукаммалдир ва у моторни кўксимга жойлаган Аллоҳ ҳар ишга қодир, Қудрат эгасидир!” денг.\nБу сўзларни айтиш, даражангизни кўтаришига шубҳа қилманг!


Аброр Мухтор Алий Мусулмонлар идорасида масъул лавозимини эгаллади | Qalampir.uz\nАброр Мухтор Алий Мусулмонлар идорасида масъул лавозимини эгаллади\nЖамият\t09 Август 20:05 14394\nАброр Мухтор Алий Ўзбекистон мусулмонлари идорасида янги ташкил этилган бўлимдаги лавозимга тайинланди. Бу ҳақда идора Матбуот хизмати хабар қилди.\nҚайд этилишича, Ўзбекистон мусулмонлари идорасида янги ташкил этилган “Қуръон тажвидини ўргатиш” бўлими мудири ўринбосари вазифасига Ўзбекистон халқаро ислом академияси фахрий доктори, блогер Аброр Абдуазимов (Аброр Мухтор Алий) тайинланган.\nМаълумот ўрнида, Аброр Мухтор Алий Андижон вилоятида жойлашган “Саййид Муҳйиддин Маҳдум” мадрасасидаги тайёрлов курсида таҳсил олиб, Наманган шаҳридаги “Мулла Қирғиз” (ҳозирги “Ҳидоя”) ўрта-махсус диний таълим муассасасида ўқиган. Шундан сўнг, у Имом Бухорий номидаги Тошкент ислом институтида таҳсил олган.\nАброр Абдуазимов 2008 йил Республика қорилар мусобақасида иштирок этиб, “мужаввид қорилар” йўналиши бўйича 3-ўринни олган. 2008 йил Тошкент вилояти “Олимжон ота” жоме масжидида имом-хатиб бўлиб ишлаган. 2008-2009 йилларда Хоразм вилоятидаги “Фахриддин ар-Розий” ўрта-махсус диний таълим муассасаси ўқитувчи вазифасида хизмат қилган. 2009-2011 йилларда Ўзбекистон Миллий университетининг Олий журналистика курсларида таҳсил олиб, магистрлик даражасини олган.\nХабарга кўра, Аброр Абдуазимов машҳур аллома Изуддин Байянунийнинг “Таҳорат ва намоз ҳукмлари” номли китобини ўзбек тилига таржима қилган. “Олтин силсила” ҳадислар тўплами таржимонларидан бири ҳисобланади.\n25 Сентябрь 20:55 40560\n25 Сентябрь 16:47 28730\n26 Сентябрь 18:14 28591\n27 Сентябрь 14:01 27390


Сизлар буларга ўхшаманг, булар ўзбек халқининг душманлар – Birdamlik.info\nСизлар буларга ўхшаманг, булар ўзбек халқининг душманлар\nБирдамлик ХДП нинг раҳбари Баҳодир Хон Туркистон ўзининг очлик акциясини АҚШнинг Вашингтон шаҳридаги Америка овози радиоси биноси олдида давом эттирмоқда.\nБаҳодир Хон Туркистоннинг айтишича, Озодлик ва Америка овози радиосидаги бир қанча журналистлар ўзининг ахборотларини тарафкашлик ва нохолислик билан ёритиб бормоқда. Шунингдек улар муҳолифатдаги сиёсий исломдаги Эрк партиясининг аъзолари ва тарафдорларидир. Уларнинг мақсади муҳолифатга бошқа бирор бир партия ва ҳаракатларни қўшмаслик ва уларни бош кўтаришига йўл қўймаслик бўлмоқда. Биз бу радиолардаги тарафкашликларга барҳам бермас эканмиз, булар ёш сиёсатчиларнинг сиёсий майдонга чиқишларига йўл қўймайди. Иккинчи томондан эркин сўзлайдиган сиёсатчиларга бугунги диктатурани қурган ҳукумат вакиллари ҳам йўл қўймайди. Шунинг учун мен бу очлик акциясини қилишга мажбур бўлмоқдаман, дейди Баҳодир Хон Туркистон.\nШунингдек, Бирдамлик ХДПнинг раҳбари ўз сўзида қатъий туришини айтмоқда. Мана шу журналистлар бу радиолардан кетишлари шарт, мана шулар ўзбек халқининг душманлари. Мана шу журналистлар шу радиоларда ишлар экан ўзбек халқининг келажаги йўқдир. Шунинг учун бу радиоларга ёш журналистлар зарурдир. Майли уларни биз танимайлик, улар ҳам бизни танимасин бироқ улар, “Ўзбек халқига сидқидилдан хизмат қилишини” тилаб қоламан. Биз биргаликда ўзбек халқи турмушини фаровон қилишимизга, ва халқимизни эркин фикрлайдиган, ҳақиқий озод халқ бўлишига ишонаман.\nБугун 20 октябрь куни Бирдамлик ХДП раҳбари Баҳодир Хон Туркистон олти кундан буён очлик акциясини давом эттирмоқда. Баҳодир Хон Туркистоннинг айтишича унинг саломатлиги ёмонлашишни бошлади.\nБаҳодир Хон Туркистон ўз талаблари бажарилмагунича ўзининг очлик акциясини давом эттиришни ва бу йўлдан бирон қадам ҳам ортга қайтмаслигини билдирмоқда.\nЭслатиб ўтамиз, Баҳодир Хон Туркистон Озодлик ва Америка радиосидаги 10 нафар муҳбирнинг истеъфонисини талаб қилмоқда улар қуйидаги журналистлардир:\nБаҳодир Хон Туркистоннинг очлик эълон қилишининг асосий мақсади, Америка Овози ва Озодлик радиоларининг раҳбарларининг ва бир неча журналистларнинг истеъфоси ва бу радиоларда ўзбек халқига хизмат қиладиган ҳақиқий халқпарвар инсонларни келишидир. Ана ўша ўзбек хизматининг янги раҳбарлари бу радиоларни тубдан ислоҳ қилиши, ўзбек мухолифатидаги барча партия, ҳаракат ва шаҳсларга бу радиоларда бирдек сўз бериши, шунингдек радиоларда бирорта партия аъзолари ёки бирорт партиянинг тарафдорлари бу радиоларда ишламаслиги зарурлигини акс холда бу радиоларда тарафкашлик кучайиб кетганини, Баҳодир Хон Туркистон маълум қилмоқда.


18 Декабрь 15:32\nРеспубликадаги умумий фойдаланишдаги автомобил йўлларининг узунлиги 96 минг км, республика аҳамиятидаги автомобил йўллари 25 минг км ва маҳаллий аҳамиятга эга автомобил йўллари 71 минг км. Мустақилликнинг 30 йилида 12,5 минг километрга яқин давлат аҳамиятидаги автомобил йўллари қурилди ва реконструкция қилинди. Маҳаллий тармоққа келсак, 3 минг километрлик автомобил йўллари қурилди ва реконструкция қилинди. Шунингдек, вилоят ва туманлардаги 27 минг километр автомобил йўллари таъмирланди.\n«Соҳа бундан 20 йил аввал, Биринчи Президент Нурсултон Назарбоев 2001 йилни «Йўллар йили» деб эълон қилганидан сўнг алоҳида суръат билан ривожлана бошлади. Йўл хўжалигини молиялаштириш ҳажми сезиларли даражада ошди ва биз халқаро молия институтлари, хусусан, Осиё тараққиёт банки, Европа тикланиш ва тараққиёт банки, Ислом тараққиёт банки, Халқаро реконструкция ва ривожланиш банки ва халқаро молия институтлари билан ҳамкорлик қилишни бошладик. Шунга кўра, йўл қурилиши ҳажми сезиларли даражада ошди», - дейилади ҚР Индустрия ва инфратузилмаларни ривожлантириш вазирлиги хабарида.\nЎша йили Президент фармони билан 2001-2005 йилларда республика йўл хўжалигини ривожлантириш бўйича биринчи Давлат дастури тасдиқланди.\nЭнг йирик лойиҳа умумий узунлиги 8400 км бўлган «Ғарбий Европа – Ғарбий Хитой» халқаро транзит йўлагини реконструкция қилишдир. 2747 км Қозоғистон ҳудудидан ўтади. Йўлак Марказий Осиё мамлакатлари учун Европа билан транспорт алоқаларини таъминлашнинг энг қисқа йўлидир. Ушбу йўлакнинг замонавий муқобил коридорларга нисбатан асосий афзаллиги - бу йўлни босиб ўтиш учун зарур бўлган вақтга боғлиқ.\nЛойиҳа учта асосий йўналиш бўйича юк ташишни тъминлади: Хитой – Қозоғистон (25%), Хитой – Марказий Осиё (35%), Хитой – Қозоғистон – Россия – Ғарбий Европа (40%)\n«Ғарбий Европа – Ғарбий Хитой» лойиҳаси амалга оширилиши шубҳасиз, бу Қозоғистонда, шунингдек, айрим ҳудудларда ижтимоий-иқтисодий вазиятни яхшилади. Зеро, йўлак мамлакатнинг аҳоли зич жойлашган бешта вилояти: Ақтўбе, Қизилўрда, Туркистон, Жамбил ва Алмати вилоятлари ҳудудидан ўтади. Бу ҳудудларда 7,9 миллион киши ёки Қозоғистон аҳолисининг ярмига яқини истиқомат қилади.\nЛойиҳани амалга ошириш натижасида 1384 километр йўл I тоифага, 1363 километри II тоифага ўтказилди. 121 та аҳоли пункти билан ишончли транспорт алоқалари таъминланди, 24 та йирик аҳоли пунктларининг айланма йўллари ва 421 км узунликдаги 2 та довон қурилди.\nШундай қилиб, лойиҳанинг ўртача йиллик иқтисодий самарадорлиги юк ташиш ва транзит ҳажмини 2,5 бараварга ошириш ва саёҳат вақтини 2 баробарга қисқартириш ҳисобига 190 миллиард тенгедан ошади. Бундан ташқари, лойиҳа халқаро савдони рағбатлантирди ва халқаро молиявий ва савдо алоқаларини мустаҳкамлади.\nЯна бир муҳим лойиҳа мустақил Қозоғистон тарихида узунлиги 224 км бўлган биринчи олти полосали «Нур-Султнн-Щучинск» йўлининг қурилишидир. 2013 йилда бу ерда биринчи марта йўл ҳақи тизими жорий этилган бўлиб, шундан бери транспорт тарифлари ўзгармаган.\n2015-2019-йилларда «Нурли йўл» инфратузилмасини ривожлантириш давлат дастурини амалга ошириш жараёнида 3 минг километр автомобил йўллари қурилди, реконструция қилинди ва 10 минг километрга яқин автомобил йўллари таъмирланди. Шунингдек, 15 минг километр маҳаллий аҳамиятга эга автомобил йўллари таъмирланди. Бу ҳудудларнинг ҳаракатчанлигини ошириш имконини берди ва уларнинг ижтимоий-иқтисодий ривожланишига ижобий таъсир кўрсатди.\n«Нур-Султан-Қостанай-Челябинск», «Омск-Павлодар», «Алмати-Талдиқорған», «Нур-Султан-Темиртау», «Бейнеу-Ақтау», «Щучинск-Кокшетау-Петропавл», «Таскескен-Бахти» каби бир қатор йирик лойиҳалар, жумладан, Ертис дарёси орқали Ўрта Осиёдаги энг узун кўприк қурилиши амалга оширилди.\nБеш йил давомида автомобил йўлларининг I ва II техник тоифалар параметрларидаги улуши 34 фоизга оширилди, республика аҳамиятидаги автомобил йўлларининг 88 фоизи ва маҳаллий аҳамиятга эга автомобил йўлларининг 71 фоизи норматив ҳолатга келтирилди.\n#Ҳудудларни ривожлантириш #ҚР Индустрия ва инфратузилмаларни ривожлантириш вазирлиги #Қозоғистон мустақиллигининг 30 йиллиги


Трамп: Сенаторлар учинчи жаҳон урушини келтириб чиқаришга уринмоқда\n09:28 / 30.01.2017\nАҚШ президенти Дональд Трамп икки нафар республикачи-сенатор Жон Маккейн ва Линдси Грэмни учинчи жаҳон урушини келтириб чиқаришга уринаётганликда айблади. У ўзининг Twitter саҳифасидаги микроблогида шу ҳақда сўз юритган.\n«Президентликка собиқ номзодлар Жон Маккейн ва Линдси Грэмнинг қўшма баёноти — хатодир, улар, афсуски, иммиграция масалаларида ҳақ эмаслар», — деб ёзган Трамп. Унинг сўзларига кўра, мазкур сенаторлар «доимий равишда учинчи жаҳон урушини келтириб чиқаришга уринмасдан», ИШИД халқаро террорчилик гуруҳига қарши курашиш ва «ноқонуний иммиграция ва чегаралардаги хавфсизликка эътибор қаратишса мақсадга мувофиқ бўлар эди».\nАввалроқ, Маккейн ва Грэм президент Трампнинг иммиграция сиёсатини танқид қилиб, баёнот беришган эди. Уларнинг фикрича, президентнинг фармони «етарли даражада ўрганилмаган», чунки, давлат департаменти, мудофаа ва адлия вазирликлари билан муҳокама қилинмаган, деб хабар қилади ABC News. «Биз, ушбу фармон АҚШ хавфсизлигини мустаҳкамлаш ўрнига террористик таҳдидлар кучайишига асос бўлишидан хавотирдамиз», — деган сенаторлар.\nАҚШ президентининг иммиграция масаласига доир 27 январда имзолаган фармони асосий аҳолиси мусулмонлардан иборат 7 мамлакат Эрон, Ироқ, Ливия, Сурия, Судан, Яман ва Сомали фуқароларига виза беришни тўхтатишни кўзда тутади. Шу сабабли, АҚШга авиачипта олган ва Америка визасига эга кўплаб фуқаролар парвозига рухсат берилмаган эди.\nДональд Трамп ўз қарорини изоҳлар экан, унинг чораси мусулмонларга эмас, балки террорчиларга қарши қаратилганини таъкидлаган. Президентнинг сўзларига кўра, хавфсизлик сиёсати янгиланиши билан барча мамлакатлар фуқароларига виза бериш қайта бошланади.\nДональд Трамп АҚШ иммиграция


Йилига 4 мингга яқин россиялик РФ паспортидан воз кечмоқда. Нега? « O'zbekiston ERK Demokratik Partiyasi\nЙилига 4 мингга яқин россиялик РФ паспортидан воз кечмоқда. Нега?\nҲар йили қарийб 4 минг киши Россия паспортидан воз кечмоқда. Сабаблар турлича: кимдир иккинчи фуқароликни тан оладиган мамлакат паспортига эга бўлишни хоҳлайди, яна кимдир принципиал равишда Россия фуқаролигини истамайди.\nOpen Democracy нашри редактори, социолог ва публицист Полина Аронсон яқинда немис паспортини олди. Бунинг учун, мамлакат қонунларига кўра, Россия фуқаролигидан воз кечишига тўғри келди. Бу – фақат расмий сабаб.\n– Норасмий сабаблар эса бир нечта. Аввало, ўзим яшайдиган мамлакатда сайловда иштирок эта олмаётганим алам қилди. Иккинчидан, мустақил ва мухолифатчи журналист бўлганим учун Россия ҳуқуқ субъекти бўлишни истамадим, – дейди Аронсон.\nМажбурият ва хоҳиш\nРоссия ТИВ маълумотига кўра, 2020 йилда 3,8 мингдан ортиқ киши Россия фуқаролигидан чиққан. Уларнинг аксари – миллий қонунчилиги қўш паспорт соҳиби бўлишни ман этадиган давлатлар, асосан Австрия, Болтиқбўйи мамлакатлари, ГФР ва Украинада доимий яшаётган россияликлар.\nБаъзан Россия фуқаролари улар доимий истиқомат қиладиган мамлакат қўш фуқароликни тан олса ҳам Россия паспортидан воз кечишмоқда.\nИрина 27 йилдан бери Финляндияда яшайди. Финляндия қонунчилигида икки мамлакат фуқароси бўлишга рухсат берилган. Аммо тўрт йил бурун тўнғич ўғли ўз ихтиёри билан Россия фуқаролигидан чиқди. Айтишича, ўғлининг бу қарорига Россия расмийларининг инсонга муносабати сабаб бўлган.\n– Ҳар йили паромда Петербургга бориб келардик. Бунақа сафарлар учун виза олиш талаб қилинмайди, эрим фин бўлгани учун шуниси қулай эди. Бир гал қайтишда эрим паспорт назоратидан осонгина ўтиб кетдию мен икки болам билан қолдим. “Паспортингизда муаммо чиқди”, деб, жимгина кутишим кераклигини айтишди. Болаларим ёш эди, ваҳимага тушишди. Уларни тинчитишга уринарканман, ўзим ҳам хаёлнинг минг бир кўчасига кириб-чиқдим. Тамом, оиламизни бўлиб юборишди, деб ўйладим. Шу алфозда нақд икки соат ўтирдик ва паром жўнашига 15 дақиқа қолганида паспортимни қўлимга тутқазишди. “Кетаверинг”. Бошқа изоҳ-пизоҳ йўқ. Келаси йили яна шунга ўхшаш вазиятга тушганимизда катта ўғлим қатъий қарорга келди: “18 га тўлишим билан Россия паспортидан воз кечаман”. Ўшанда у 6-синфда ўқирди. Тўрт йил муқаддам Россия фуқаролигидан чиқди, – ҳикоя қилади Ирина.\nЖиноий жавобгарлик хавфи остида\nСиёсий публицист, фаол, “Регион.Эксперт” нашри муҳаррири Вадим Штепа Эстонияда қўним топганига салкам олти йил бўлди. Ушбу давлат қонунларига кўра, яна уч йилдан сўнг у фуқаролик беришларини сўраб ариза ёзиши мумкин. Лекин Штепа бундай қила олмайди. Чунки Эстонияда икки паспортли бўлиш мумкин эмас, у эса зарур ҳужжатларни йиғиш учун Россияга бора олмайди.\n2015 йилда Россия ИИВ фин ҳарбий музейидаги бир неча экспонат расмларини тармоқда эълон қилгани учун Штепага қарши маъмурий иш очади (экспонатларда нацизм рамзлари бор эди). Суд дастлаб жарима қўллайди, сўнгра бир суткага қамоққа олдиради. Шундан сўнг Штепа аввал Германияга, у ердан эса Эстонияга жўнайди.\nШтепа ҳокимиятни ҳаддан зиёд марказлаштиргани ва минтақаларга ички мустамлака каби муносабатда бўлаётгани учун Кремлни кўп танқид қилган.\n– Россия фуқаролигидан чиқмоқчиман. Эркинлик талаб қилувчи фуқароларини кўролмайдиган давлат паспортини сақлашда маъни йўқ. Россия табаалигидан чиқиш учун у ерга жисмонан бориб, айрим қоғозларни олишим лозим. Менинг эса боргим келмайди – у ерда менга нисбатан жиноят иши очилган бўлиши мумкин, – дейди Вадим Штепа.\nОдатдаРоссия фуқаролигидан чиқиш қийин эмас. Аммо Фуқаролик тўғрисида қонуннинг 20-моддасига кўра, Россия олдида ўталмаган мажбурияти (тўланмаган солиқлари ёки алиментлари) мавжуд ёки жиноятда айбланаётган, шунингдек “бошқа фуқаролиги ва уни олишга кафолати бўлмаган” кишилар фуқароликдан ўчирилмайди. Мажбуриятлар солиқ идораси ёки КФМга бориш билан ҳал бўлса, жиноий иш очилган ёки очилмаганини текшириш қийинроқ. Бошқа мамлакат фуқаролиги йўқлиги ҳақидаги банд эса Штепа кабиларга фуқароликдан чиқишни рад этишга йўл беради. Ана шунақа ёпиқ доира ичида қолган Вадим Штепа.\nРоссияда яшаб туриб Россия фуқаролигидан қандай чиқиш мумкин?\nРоссия паспортидан воз кечаётганларнинг ҳаммаси ҳам чет элда доимий истиқомат қиладиганлар эмас. Россияда яшаб туриб, мамлакат фуқаролигидан чиқаётганлар ҳам бор. Бу тоифадаги кишилар йилига 10-20 нафарни ташкил қилади. Хусусан, 2018 йилда – 18, 2019 йилда эса атиги 10 киши шу тариқа Россия Федерацияси фуқаролигидан чиққан.\nНаталья Россия фуқаролигидан чиқишни 2016 йилда расмийлаштирган. У сўнгги 27 йилдан бери Россияда яшаб келади: 13 яшарлигида ота-онасибилан бирга Латвиядан кўчиб келишган. Ўша пайтда Натальянинг қўш фуқаролиги бор эди, узоқ йиллар бу муаммо туғдирмаган. Бироқ бир неча йил муқаддам иккисидан бирини танлашга тўғри келди, чунки Латвия қонунчилиги икки давлат фуқароси бўлишни тақиқлайди.\nҲужжатларни расмийлаштириш ва Россия фуқаролигидан чиқишга жами 14 ой вақт кетди. Хорижда истиқомат қилувчилардан фарқли ўлароқ, РФ паспортидан воз кечишни ихтиёр қилган кишининг аризасини Россия президенти ҳузуридаги фуқаролик масалалари бўйича комиссия кўриб чиқади. Комиссия мажлиси тўрт йилда бир марта бўлади, фуқароликдан чиқариш тўғрисидаги қарор эса шахсан мамлакат президенти томонидан имзоланади.\n– Ҳозир менда яшаш учун рухсатнома, РФ тиббий суғурта полиси ва пенсия гувоҳномаси бор. Мен фақат сайловда овоз бера олмайман холос, бошқа масалаларда Россия фуқаролари билан бир хил ҳуқуқларга эгаман, – дейди Наталья.\nАёлнинг тан олишича, фуқаролик учун икки мамлакатдан бирини танлаш унга сира қийинчилик туғдирмаган. Латвия паспортидан воз кечиш анча катта йўқотиш бўларди.\n– Латвияни жуда яхши кўраман, унинг табаалигидан маҳрум бўлиш мен учун катта фожиа бўлиши мумкин эди. Қолаверса, мен оилам яшаш учун жой танлови масаласида кенгроқ имкониятларга эга бўлишини хоҳлайман. Фарзандимиз иккала мамлакат фуқароси ва Латвия қонунчилигига биноан, у 24 ёшга тўлганида яшаш учун иккисидан бирини танлаши мумкин бўлади. Қолаверса, агар сиз РФ фуқаролигидан ўз ташаббусингиз билан чиққан бўлсангиз, яна ўз ташаббусингизга кўра фуқароликни тиклаш ҳуқуқига эга бўлиб қоласиз, – тушунтиради Наталья.


НОҚОНУНИЙ ИШ — КЕЛТИРАР ТАШВИШ — Боғот садоси\nНОҚОНУНИЙ ИШ - КЕЛТИРАР ТАШВИШ\nAdministrator/ Май 7, 2019/ Суд ҳуқуқ тизими/ 0 comments\nЖорий йилнинг 21 февраль куни туман давлат солиқ инспекцияси ходимлари томонидан ўтказилган текширувлар давомида фуқаро М.Машариповнинг Деҳқонбозор қишлоғи ҳудудида ҳеч қандай ҳужжатсиз, ёнилғи-мойлаш материаллари билан ноқонуний равишда савдо-сотиқ қилаётганлиги аниқланган.\nҲуқуқбузар М.Машариповга нисбатан тўпланган маъмурий иш ҳужжатлари жорий йилнинг 5 апрель куни туман маъмурий судида кўриб чиқилди. Унда М.Машарипов айбига иқрорлиги ва қилмишидан пушаймонлигини билдирди.\nСуд М.Машариповни Ўзбекистон Республикаси Маъмурий жавобгарлик тўғрисидаги кодексининг тегишли моддалари бўйича айбли деб топиб, унга энг кам иш ҳақининг тўрт баробари миқдорида жарима жазосини белгилади.\nҲудди шунингдек, Нурафшон шаҳарчасида яшовчи Г.Қувалиев ҳам ҳеч қандай ҳужжатларсиз, ноқонуний тарзда тадбиркорлик фаолияти билан шуғулланиб келган. Туман давлат солиқ инспекцияси ходимлари томонидан аниқланган бу ҳуқуқбузарликка оид иш туман маъмурий суди томонидан жорий йилнинг 5 апрель куни сайёр суд мажлисида кўриб чиқилди.\nСуд қарори билан Г.Қувалиев энг кам иш ҳақининг иккидан бир баробари миқдорида жаримага тортилди.\nЭндиликда Г.Қувалиев сартарошлик фаолияти билан қонуний шуғулланадиган бўлди. Суд жараёнида у лицензия олганлигини билдирди.\nМамлакатимизда фуқароларнинг тадбиркорлик фаолияти билан шуғулланишлари учун барча шароитлар яратилган. Шунинг учун ҳам ишбилармонларимиз ўз ишларини қонуний асосда йўлга қўйганлари маъқул. Ана шундагина топган даромадлари баракали бўлади.\n← ТАБИАТНИНГ ЎЗИ ТАБИБ «МАНГУЛИК ЖАМОЛИ» →


Атроф-муҳитни ифлосланишини олдини олиш — Teletype\nАтроф-муҳитни ифлосланишини олдини олиш\nЖорий йилнинг 29 август куни Ўзбекистон Мустақиллигининг 29 йиллигига бағишлаб, Экологик партия Сирдарё вилоят Кенгашида “Атроф-муҳитни ифлосланишини олдини олиш” мавзусида давра суҳбати бўлиб ўтди.\nДавра сухбатда О.Бегиев сўзга чиқиб Ўзбекистон Республикасининг Мустақиллигининг 29 йиллиги байрами билан тадбир иштирокчиларини табриклади. Экологик партиядаги фаолият кўрсатаётган халқ, маҳаллий Кенгаш депутатларига келгуси фоалиятидаги ишларига ривож тилади. Шубҳасиз, мингларча одамлар яшаши учун истиқомат жойлари барпо этар эканлар, бунинг натижасида бокира табиатда қандайдир ўзгариш содир бўлади. Инсон табиат бойликларидан, унинг эхсонларидан оқилона, режали фойдаланмас экан, у ўз мархаматини кўрсатавермайди. Табиатга таъсир этишда баъзан жиддий хатоликларга йўл қўйилиши мумкин. Буни Орол фожиасида ҳам кўриш мумкин. Инсониятни хаёти уни ўраб турган табиий муҳит билан узвий боғлиқ бўлиб, буни тасдиқлайдиган манбалар ҳар қадамда учраб туради. Инсонларнинг меҳнат шароити, турмуш даражаси яхшиланишига ижобий таъсир этиши билан бирга у туғдирган экологик ўзгаришлар, ўз навбатида, инсониятга, уни ўз бағрида сақлаётган она табиатга асоратли таъсир кўрсатмоқда. Бизни ўраб турган табиатни чиндан ҳам она десак бўлади. Чунки у бутун борлиқни хаётбахш нафаси билан таъминлаб туради, тўйдиради, кийинтиради. Ана шундай мархаматли табиатнинг озор топиши у билан бевосита одомзод ва жониворларни тахликага солиб қўйиш мумкин. Жамиятда ҳар бир киши ўзининг ҳаёт фаолияти давомида бир йил давомида 1м3 чиқинди қолдиради. Шунча миқдордаги чиқинди шаҳар, республика ёки хамдўстлик давлатлари миқёсида кўриладиган бўлса, унда атроф муҳитимиз қанчалик ифлосланиб кетишини тасаввур қилиш мумкин бўлади.\nАйтиш мумкинки, биргина Гулистон шаҳридан олиб чиқиладиган чиқиндилар учун ярим миллион сўм сарф бўлади. Ўша чиқиндиларни тадбиркорлик билан фойдаланилса, халқ хўжалиги, жумладан саноат учун керакли маҳсулотлар (метал, қоғоз, тола) иссиқлик олиш ва уларни тегишли мақсадлар учун ишлатса бўлади.\nШунингдек, тадбир давомида Янгиер шаҳар партия ташкилоти раҳбари ва партиядан сайланган депутат А.Насуллаев билан биргаликда шаҳарда ободонлаштириш ишларини бориши бўйича мустақиллигимизнинг 29 йиллиги арафасида шаҳарни ободонлаштириш ва кўкаламзорлаштириш бўйича ўтказилган экахашар ўтказганлари, қатнашчиларга ва аҳолига экологик маданият ва маънавиятни ўстириш, атроф муҳитни ифлосланишини олдини олиш бўйича тушунтиришлар олиб борганни хақида маълумот берди.


Икки дисплейли Meizu Pro 7 ва 7 Plus смартфонлари тақдим этилди\n23:40 / 26.07.2017\nОрқасида қўшимча сенсорли дисплей, иккита ёнма-ён камера ва мусиқали чипга эга Meizu Pro 7 ва 7 Plus флагман смартфонлари тақдим этилди.\nPro 7 ва 7 Plus’нинг асосий хусусияти шундаки, уларнинг орқа панелида рангли сенсорли дисплей мавжуд. Унинг диагонали 1,9 дюйм бўлиб, 240 × 536 пикселли кўрсатиш қобилиятига эга. Дисплейда вақт, эслатмалар, трекларнинг номлари ва бошқа қўшимча маълумотлар акс этади. Яна у асосий камерага селфи қилишда ёрдам беради.\nИккала модел ҳам 12 Мп ли ёнма-ён камералар билан жиҳозланган. Смартфонлар орқа планни ёйиш билан суратга олишга қодир. Олд камера 16 Мп га эга.\nСмартфоннинг корпуси металлдан ишланган. Бармоқ изларининг сканери дисплей тагида mTouch тугмасига ўрнатилган. Мусиқа шайдолари учун ички кучайтиргичларга эга CS43130 Master HIFI чипи ўрнатилган. Смартфонларда қулоқчинлар учун 3,5-миллиметрли разъём мавжуд.\nСмартфонлар бир-биридан ўлчамлари, дисплейлари кўрсатиш қобилияти, процессорлари ва хотира ҳажмилари билан фарқланади. Иккала смартфон ҳам тез қувватловчи mCharge қувватлагичи билан жиҳозланган: Pro 7 50 фоизга 30 дақиқада, Pro 7 Plus эса 20 дақиқада қувватланади.\nPro 7 Хитойда 2 799 юань, Pro 7 Plus эса 3 799 юань туради.\nсмартфон Meizu Pro 7 ва 7 Plus


14.02.2020\tМаданият Comments Off on ОТМга кириш имтихонлари соддалаштирилади\nОлий таълим муассасаларига кириш имтихонларини янада соддалаштириш мулжалланмокда Фото: KUN.UZ Харакатлар стратегиясини “Илм-маърифат ва ракамли иктисодиётни ривожлантириш йили”да амалга оширишга оид давлат дастури лойихаси эълон килинди. Кайд этилишича, 2020 йил 1 майга кадар чора-тадбирлар режаси ишлаб чикилади. Режада: тегишли вазирлик ва идоралар масъул ходимлари, олимлар, махаллий ва хорижий мутахассислардан иборат …\n14.02.2020\tЖамият Comments Off on Кушни давлатлардан укишни кучиришга оид энг куп суралаётган саволларга жавоблар – вазирлик вакили билан сухбат\nОлий ва урта махсус таълим вазирлиги Узбекистон фукароларининг укишларини кушни давлатлардан Узбекистонга кучириш масалаларида кушни республикалар ОТМлари томонидан турли бахоналар билан тусиклар куйилиши нотугрилигини айтди. Шу йилнинг 7 февралидан кушни республикаларда укиётган узбекистонлик талабалар укишини махаллий ОТМларга кучириш буйича аризалар кабули бошланган эди. Талабгорлар ва уларнинг ота-оналаридан келиб тушган куплаб …\n14.02.2020\tИктисодиёт Comments Off on «Илгариги адоват хозир йук» – Сафоев Марказий Осиёдаги геосиёсий мухит ва Узбекистоннинг мавкейи хакида\nСодик Сафоевнинг таъкидича, Марказий Осиё республикалари уртасида аввалги даврга хос «аллакандай адоват» ва «хатто хусумат» хозир йук – минтакада узаро ишонч мухити шаклланган. Масалан, 5 йил олдин сув масаласи ечиб булмас муаммо булиб куринган булса, хозир кушни давлатлар кушма лойихалар билан бу муаммони ечишга тайёрлигини курсатяпти. Олий Мажлис Сенати раисининг …\n14.02.2020\tИктисодиёт Comments Off on «Камал»да колган 9 оила: уларни «Узбекистон темир йуллари» ёки Паст Даргом хокимлиги куткара оладими?\nБу оилалар яшаётган уй темир йулдан бир неча ун кадам нарида. Хар сафар поезд утганда, уйлар титраб кетади, улар нураб боряпти. Одамлар узи яшаётган ховлида курилиш-таъмирлаш кила олишмайди. Чунки бунга уларнинг хакки йук! Паст Даргом тумани «Гулобод» махалласида яшовчи фукаролардан тушган мурожаатга кура, уша манзил сари йул олдик. Аризачилар берган …\n14.02.2020\tЖамият Comments Off on Стипендия ислохоти: 5та асосий узгариш\n1 февралдан талабалар стипендияси буйича янги тартиб урнатилди. Kun.uz мухбири хукуматнинг 13 сахифалик карорида белгиланган асосий узгаришларни тахлил килади. Сунгги вактларда Kun.uz сайтига фукаролар томонидан янги стипендия тизими ва бу тизим буйича кандай узгаришлар булаётгани хакида куплаб мурожаатлар келиб тушмокда. Бу мазмундаги суровлар 7 февралда Олий ва урта махсус таълим …


Ҳондурас президенти иккинчи президентлик муддатини бажаришга киришди\n10:30 / 28.01.2018\nХуан Орландо Эрнандес Ҳондурас мухолифатининг узоқ давом этаётган норозиликларига ва мамлакатда юқори хавфсизлик чоралари кўрилган вазиятда 27 январда иккинчи муддатга Ҳондурас президенти лавозимини бажаришга киришди.\nМаросим мамлакат пойтахти Тегусигальпадаги марказий стадионда президент тарафдорлари ва хорижий делегациялар иштирокида бўлиб ўтди. Стадион атрофида норозиликлар бўлиши эҳтимолига бир нечта хавфсизлик ҳалқалари тизиб чиқилган.\n“Менинг ваъдам – барча учун хизмат қилиш ва мен бугун барча ҳондурасликлар ўртасида ярашув жараёнини бошлашга ваъда бераман. Раҳмат, Ҳондурас халқи”, деб айтган Эрнандес нутқи давомида.\nМухолифат ва унинг етакчиси, президент сайловларида ютқазган Сальвадор Насралла ўз тарафдорларини инаугурация маросимига халақит қилиш учун стадионга марш билан боришга чақирган. Тегусигальпанинг турли туманларида эрта тонгдан Эрнандеснинг президент лавозимини бажаришга киришишига қарши норозилик намойишлари бошланган, намойишчилар турли офис биноларини остин-устун қилиб, уларга ўт қўйишган. Хавфсизлик кучлари намойишчиларни тарқатиш учун бир неча марта кўзни ачиштирувчи газ қўллашган.\nЭрнандес мамлакатнинг янги конституцияси қабул қилинган 1982 йилдан кейин кетма-кет икки муддат президент бўлаётган биринчи Ҳондурас президенти бўлди. У 2013 йилда биринчи сайловларида жиноятга қарши кураш шиори остида иштирок этган. Ўшанда жиноятчилик даражаси жуда юқори бўлган (йилига 100 минг кишига 75 та қотиллик). Prensa порталининг маълум қилишича, Эрнандес президентлиги вақтида бу кўрсаткич 43 тага тушган. Мамлакат бюджети дефицити эса 7,9 фоиздан 3,2 фоизгача камайган.\nМамлакатдаги навбатдаги президентлик сайловлари 26 ноябрда бўлиб ўтганди. Улардан қониқмаган мухолифат оммавий тартибсизликларга айланиб кетган кучли норозиликлар ташкиллаштирган. Охирги маълумотларга кўра, тартибсизликлар давомида 30 киши ҳалок бўлган. Намойишчилар иккинчи босқич ўтказилиши ва овозлар қайта ҳисобланишини талаб қилишган. Шунга қарамай Эрнандес 19 январда президент гувоҳномасини олган.\n#Хуан Орландо Эрнандес\n18:16 / 03.10.2019\nАҚШ прокуратураси Ҳондурас президенти наркобарондан пора олганини таъкидлади\n11:16 / 01.10.2019\nПеруда президент ва парламент бир-бирини ҳокимиятдан четлатди\n23:13 / 21.08.2019\nПутин 2024 йилдан кейин нима билан шуғулланиши ҳақида гапиришга ҳали эрталигини айтди


Бугун Ўзбекистонда Президент сайлови олдидан «жимлик куни» TASHKENT. Kazinform – Бугун соат 00:00 да Ўзбекистонда Президент сайлови олдидан «жимлик куни» бошланди, деб хабар беради Kazinform мухбири.\nБМТ: Мадагаскар иқлим ўзгариши туфайли очлик хавфи остида NUR-SULTAN. Kazinform- Жаҳон озиқ-овқат дастурига кўра, Мадагаскар жанубидаги миллиондан ортиқ одам глобал иқлим ўзгариши оқибатида жаҳон тарихидаги илк очарчиликдан омон қолиш учун курашмоқда. Бу ҳақда БМТ Янгиликлар маркази маълум қилди, деб хабар беради Kazinform.\nКоронавирус: Латвияда локдаун жорий этилади NUR-SULTAN. Kazinform - Латвия локдаун жорий этишга қарор қилди. Бу ҳақда Kazinform ҚР Ҳукумати ҳузуридаги Қозоғистонда коронавирус тарқалишининг олдини олиш бўйича идоралараро комиссиянинг Telegram-каналига таяниб хабар беради.\nҚР Президенти Каспий денгизини ҳимоя қилиш тўғрисидаги қонунни имзолади NUR-SULTAN. Kazinform – Қозоғистон Президенти Қасим-Жомарт Тоқаев «Каспий денгизининг денгиз муҳитини муҳофаза қилиш тўғрисидаги Асосий конвенцияга биологик хилма-хилликни сақлаш тўғрисидаги протоколни ратификация қилиш тўғрисида» Қозоғистон Республикасининг Қонунини имзолади.\nҚозоғистонда болаларнинг ёзги таътилига 4,4 млрд тенге сарфланади NUR-SULTAN. Kazinform - Бу йил Қозоғистонда 1,8 миллиондан ортиқ бола ёзги таътилни соғломлаштириш оромгоҳларида ўтказди, деб хабар беради Kazinform мухбири.\nҚР Бош вазири ЕИ элчилари билан экологик барқарор иқтисодий ривожланиш масалаларини муҳокама қилди NUR-SULTAN. Kazinform - Қозоғистон Бош вазири Асқар Мамин Қозоғистон ва Европа Иттифоқи ўртасидаги сармоявий ҳамкорлик бўйича мулоқотнинг 8-сессиясини ўтказди. Иқтисодиётни экологик жиҳатдан барқарор ривожлантириш ва иқлим ўзгаришига қарши курашиш масалалари кўриб чиқилди, деб хабар беради Kazinform primeminister.kzга таяниб.


Закот кимларга, қачон ва қанча миқдорда берилади? » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Закот кимларга, қачон ва қанча миқдорда берилади?\nЗакот кимларга, қачон ва қанча миқдорда берилади?\n7-06-2019, 19:08, admin\nЗакот– исломнинг бешта арконидан бири. У ҳам имон келтириш, намоз ўқиш, рўза тутиш ва ҳаж қилиш каби муҳим фарздир.\nХўш, закот кимларга, қачон ва қанча миқдорда берилиши керак? Бу каби саволларимизга "Қизилқум” жомеъ-масжиди имом-хатиби А.Турдиевдан жавоб олдик.\n"Закот” арабча сўз, "барака”, "ўсиш” ва "поклаш” маъноларини билдиради. Шариатимиз истелоҳида закот – нисоб миқдоридаги мол-мулкка эга бўлган балоғатга етган, ақли расо мусулмон киши бир йил ўтгандан кейин молининг қирқдан бирини (2,5 %и) муҳтож кишиларга мулк қилиб беришидир.\nЗакот ҳижратнинг иккинчи йили Рамазон рўзаси билан кетма-кет фарз бўлди. Унинг фарзлигига Қуръон оятлари, ҳадиси шарифлар ва умматнинг ижмоси далилдир.\nҚуръони Каримнинг йигирма саккизтаси намоз билан бирга зикр қилинган. Шу эътибордан закотнинг мартабаси намознинг мартабаси билан тенгдир. Демак, мусулмон инсон намоз билан закотнинг орасини ажратмайди. Бу ҳақда Аллоҳ Таоло Қуръони каримда шундай деган: "Намозни тўкис адо қилинглар, закотни беринглар ва Расулга итоат қилинглар, шоядки, раҳм қилинсангиз” (Нур сураси, 56-оят).\nЗакоти берилган мол ҳар қандай бало ва офатлардан сақланиши ҳақида Пайғамбар соллаллоҳу алайҳи васалламдан шундай ривоят қилганлар: "Молларингизни закот (бериш) билан сақлангиз...” (Имом Абу Довуд ривояти).\nАбу Ҳурайра разияллоҳу анҳудан ривоят қилинган ҳадисда Набий соллаллоҳу алайҳи васаллам шундай деганлар: "Қачон молингизнинг закотини адо қилсангиз, албатта, зиммангиздаги бурчни бажарибсиз”, дедилар (Имом Термизий ривояти).\nЗиммасига закот фарз бўлган кимса уни кечиктирмаслиги керак. Чунки, закот фақирларнинг ҳаққи бўлиб, уни бермасдан ўзида ушлаб туриш мумкин эмасдир. Имом Муҳаммад раҳматуллоҳи алайҳ: "Закотни қасддан бермай кечиктириб юрган кишининг гувоҳлиги қабул қилинмайди” деганлар.\nЗакот бериш мол-мулкка барака киришига сабаб бўлади. Пайғамбаримиз соллаллоҳу алайҳи васаллам марҳамат қиладилар: "Мол-мулк садақа қилиш билан зинҳор камаймайди” (Имом Термизий ривояти).\nНисоб – шариатда кишини бойлик даражасига олиб чиқувчи миқдордир. Бу миқдор динимизда 85 гр. тилло ёки унинг қийматидаги қоғоз пуллар ва тижорат моллари билан белгиланган.\nЧорва молларидан туя, сигир, қўй-эчки ва (фақат урғочи отлар ёки эркак-урғочиси аралаш) отлардан закот берилади ва уларда ҳам нисоб бор. Туялар 5 тага, сигирлар 30 тага, қўй-эчкилар 40 тага етса улар нисобга етган бўлади ва закот чиқарилади.\nДала-даштда ўсадиган деҳқончилик маҳсулотлари ёмғир, дарё сувларидан сув ичса, чиққан маҳсулотни (харажатларни чиқариб ташламасдан туриб) ўндан бири (10%и), суви пулли ёки меҳнат эвазига чиқадиган бўлса, йигирмадан бири (5%и) берилади.\nҲовлидаги маҳсулотлардан ушр берилмайди. Киши юқоридаги нисобга эга бўлиши билан закот бермаса-да, закот, фитр, фидя ва бошқа садақаларни ола олмайди. Нисобга эга бўлгандан кейин бир йил ўтгач закот бериш фарз бўлади. Закотни ҳисоблаганда уй-жойи, уй анжомлари, кийим-кечаги, миниб юрган улови (автомашина) ва касб дастгоҳларини ҳисобга қўшмайди. Буларни динимизда ҳожати аслия, яъни энг керакли нарсалар, деб ҳисобланади.\nҲар йили Ўзбекистон мусулмонлари идораси томонидан халқимизга енгиллик бўлиши учун нисоб миқдорининг сўмдаги қиймати белгиланади. Жорий йилда нисоб миқдори 17 млн. сўм этиб белгиланди. Демак, кимнинг тилла, кумуш, миллий ва чет эл валюталари, тижорат молларининг қиймати жамланганда 17 млн. сўмга етса унинг моли закот нисобига етган бўлади. Чорва моллари тилла, қоғоз пул ва тижорат молларига қўшилмасдан алоҳида ҳисобланади. Мана шу қиймат бир йилгача камаймаса, келаси йил закот бериш фарз бўлади. Чорва моллари йилнинг аксар қисмида, яъни, 6 ойдан кўпроғида далада ўтлаб юрган бўлиши керак. Йилнинг аксар қисмида қўлда боқиладиган ҳайвонлардан закот берилмайди. Тижорат учун боқилаётган бўлса, қиймати ҳисобланиб умумий маблағга қўшилади.\nЗакотни муҳтож кишининг қўлига мулк қилиб бериш лозим. Яъни, закотни йўл, масжид қуриш ёки одамларнинг олдига таом тортиқ қилиш билан адо қилиб бўлмайди. Бир киши қарздорга:”Закотимнинг ҳисобига сендаги қарзимни кечдим”,- деса, закот адо бўлмайди. Чунки бу ҳолатда закотни қўлига мулк қилиб бериш шарти топилмайди. Агар закотни қарздорга берса, кейин у закот берувчига ўз ихтиёри билан қарзини адо этса дуруст бўлади.\nЗакотни ажратаётган ёки муҳтожга берадиган пайтда бу молимнинг закоти, деб ният қилиш шарт. Лекин олувчига бу закот, деб айтиш шарт эмас.\nЗакотни нисоб миқдорича моли бўлган кишига, яъни бой киши ва унинг балоғатга етмаган фарзандларига, ўз ота-онаси, бобо-момосига, ўғил-қизларига ва уларнинг фарзандларига, эр-хотин бир-бирига бериши мумкин эмас. Закот, фитр, фидя каби вожиб садақаларни ўзга дин вакилларига бериб бўлмайди.\nЗакотни фақирга (қарзи йўқ, лекин нисоб даражасида маблағи йўқ киши), мискинга (бир кунлик таомидан бошқа ҳеч нарсаси йўқ киши), қарздорларга, Аллоҳ йўлида юрганларга (ҳаж учун йўлга чиқиб пули етмай қолган киши, толиби илмлар), мусофирларга (ўз юртида бой бўлса ҳам, ўзга юртда пулсиз қолган киши) берилади.\n"Фатовои ҳиндия” китобида шундай дейилган: "Закот ва фитрни беришда энг афзали аввало ака-ука, опа-сингиллар ҳисобланади. Сўнг – уларнинг фарзандлари. Улардан кейин амаки-аммалар, сўнг – уларнинг фарзандлари. Тоға-холалар ва уларнинг фарзандлари, сўнг – юқоридагилардан ташқари қариндошлар. Улардан кейин қўшнилар, касбдошлар, кейин ҳамшаҳарлар ёки қишлоқдошлар ҳақлидирлар”.\n"Баҳрур роиқ” китобида: "Қарзи бор кишига закот бериш фақирга закот беришдан кўра афзалдир”, дейилган.\nҚарздор кишининг қарзи қўлидаги молидан кўп бўлса, қўлидаги моли ўзиники бўлмай, ҳақдорларники саналади. Ундан закот бермайди. Агар қўлидаги моли қарзидан кўп бўлиб, фаразан қарзини чиқарганидан кейин қолган мол нисобга етса, қолган молидан закот беради. "Тижорат моллари” деганда "сотиш ниятида олинган ҳар қандай мол-мулклар” назарда тутилади. Тижорат молларидан закот чиқаришда ўша кундаги қиймати қанча бўлса, шу қийматнинг ҳисобидан закот чиқарилади. Унинг қанчага сотиб олгани ёки келгусида қанчага сотилишига қараб ҳисобланмайди.\nТилло тақинчоқлардан тиллонинг ўзи закот қилиб берилса, тақинчоқларнинг вазнига қараб закот чиқарилади. Масалан, 100 грамм тиллодан 2,5 грамм тилло закотга берилади. Агар тақинчоқларнинг закотини пул билан бериладиган бўлса, тақинчоқларнинг бозордаги қийматига қараб закот чиқаради (Манба: "Раддул муҳтор”).\nИшлаб чиқарувчи корхоналар закот беришда хомашё ва тайёр маҳсулотларнинг қиймати ҳисобга олинади. Лекин ишлаб чиқариш дастгоҳлари, асбоб-ускуна ва жиҳозларидан закот берилмайди.\nИжарага берилган бино, дўкон ва уловларнинг қийматидан закот берилмайди. Балки улардан келиб тушган маблағ тилло, пул ва тижорат молларига қўшиб ҳисобланади.\nРЎЗА УЛУҒ ИБОДАТ\n2019 йил учун закот, фитр садақа ва фидя миқдори эълон қилинди


ФИФА рейтинги: Ўзбекистон 71-ўринда » Скачать музыку бесплатно новинки музыки 2016-2017\nФИФА рейтинги: Ўзбекистон 71-ўринда\nКомментариев: 0 Просмотров: 258 Дата: 4-02-2016, 14:10 ФИФА расмий сайти терма жамоаларнинг январь ойи учун рейтингини эълон қилди. Ўзбекистон ушбу рейтингда ўтган ойдагидан икки поғонага юқорилаб, 71-ўринга кўтарилиб олди. Ҳозирги вақтда Ўзбекистон миллий терма жамоаси ҳисобида 502 очко мавжуд.Осиё мамлакатлари орасида эса Ўзбекистон бир поғона пастлади ва 7-ўринга тушди. Чунки Саудия Арабистони терма жамоаси ўтган ойдагидан 20 поғона юқорилаб, 75-ўриндандан 55га чиқиб олди. Осиё давлатлари ичида ҳамон Эрон биринчи ўрининни эгаллаб турибди. Ўзбекистонгача бўлган кейинги ўринларни Жанубий Корея, Саудия Арабистони, Япония, БАА ва Австралия эгаллаб турибди. Бельгия терма жамоаси ҳамон ФИФА рейтингида пешқадам бўлиб турибди.Кучли учликдан, шунингдек, Аргентина ҳамда Испания терма жамоалари жйо олган. Амалдаги Жаҳон чемпиони — Германия эса тўртинчи поғонада бормоқда.Тўлиқ рейтинг билан ушбу ҳавола орқали танишиб олишингиз мумкин. - деб хабар бермоқда Stadion.uz нашри.


Киевда ашаддий террорчи — Гитлер қўлга...\n06.01.2021 21:40 0 3104\nУкраина Хавфсизлик хизмати Гитлер лақабли террорчи бошчилигидаги радикал неонацистлар ташкилоти фаолиятига чек қўйди. Бу ҳақда маҳкама веб-сайтида хабар берилган.\nЖиноятчи Киевда ушланди. Унинг ҳақиқий исми ошкор қилинмаяпти. Хабарларга кўра, Гитлер ирқий ва диний асосларга кўра терактларни амалга ошириш бўйича кўрсатмалар ва чақириқлардан иборат материалларни тарқатувчи тармоқни ташкил этган. Улар орасида 2019 йилда Янги Зеландиядаги масжидларга ҳужум уюштирган австралиялик террорчи Брентон Таррантнинг манифести ҳам бўлган.\nТинтув пайтида гуруҳ раҳбарида рус ва украин тилларида экстремистик материаллар ҳамда неонацистлар белгилари топилди.\nХабарда айтилишича, унинг бир қанча шериклари Украинада ёздаёқ ҳибсга олинганди. Уларнинг етакчиси Россия фуқароси бўлган. Неонацистлар материалларнинг бир қисмини қўшни давлатдан олиб туришган, деб ҳисоблайди Украина Хавфсизлик хизмати. Бундан ташқари, ҳибсга олинганларда қурол-яроғлар топилган.\n27 август куни Брентон Таррант Янги Зеландиянинг Крайстчерч шаҳрида мусулмонларни отиб ташлаганлиги учун умрбод қамоқ жазосига ҳукм қилинди.\n2019 йил март ойида у навбатма-навбат иккита масжидга автомат билан ҳужум қилиб, қирғинни Интернет орқали намойиш қилган. Террорчилик ҳужуми оқибатида 51 киши ҳалок бўлди ва яна 40 киши жароҳат олди.\nҲитлер Украина Террорчи неонацист\nСпорт 01/03, 19:32\nХалқаро мусобақада спортчиларимиз 11 та медални қўлга киритишди\nХориж 22/02, 17:21\nЛукашенконинг самолёти Украина ҳаво кенгликларига қўйилмади\nХориж 15/02, 21:02


Ас-Самарқандий «Баҳрул - улум»\nАбул Лайснинг тўлиқ номи Наср ибн Муҳаммад ибн Иброҳим ас-Самарқандий ал-фақиҳ ал-ҳанафий бўлиб, «Имомул-ҳудо» лақаби билан машҳурдир. Абул Лайс фиқҳ илмини Абу Жаъфар ал-Ҳиндувонийдан олган. Жуда кўп китоблари ва фойдали маслаҳатлари билан машҳур.\nУнинг энг яхши муаллафотларидан «Баҳрул улум» номли тафсири, фиқҳ соҳасида ёзилган «Ан-Навозил» «Хизонатул-фиқҳ», ҳадисларлар мажмуасидан иборат бўлган «Танбиҳул ғофилин» ва «Бўстон» китоблари эл орасида маълум ва машҳурдир. Унинг вафотини олимлар уч юз етмиш учинчи ҳижрий ёки уч юз етмиш бешинчи ҳижрийда бўлган, деб айтадилар.\n«Кашфуз-зунун» китобининг муаллифи шундай ёзади: «Абул Лайс ас-Самарқандийнинг «Баҳрул-улум» тафсири жуда машҳур, ажойиб китобдир. Унда келтирилган ҳадислар 854 ҳижрий йилда вафот этган Шайх Зайнуддин Қосим ибн Қутлубуғо ал-Ҳанафий томонидан ривоят қилинган. Бу тафсирнинг уч жилдли қўлёзма нусхаси Миср кутубхонасида ва икки нусха қўлёзмаси Ал-Азҳар кутубхонасида сақланмокда. Ал-Азҳардаги икки нусханинг бири икки жилдли, яна бири эса уч жилдлидир.\nАбу Лайснинг тафсири том маънодаги нақлий тафсирдир. Ҳар бир оятнинг тафсирида саҳобалар ва тобеинлар ривоятларидан кенг фойдаланган, бироқ ровийлар санади тарк этилган. Камдан-кам ҳадисларда ровийлар санади учрайди. Шу билан бирга, олимларнинг гапларига ва ривоятлардаги ихтилофларга ҳеч қандай муносабат биддирмайди.\nБаъзи жойларда луғатга бироз изоҳ беради, оятни оятлар билан шарҳлайди, шу билан бирга, исроилий ривоятларни ҳам келтириб, уларнинг ростлигини ҳам, нотўғрилигини ҳам айтмайди. Ривоятларда «баъзилар айтганлар» иборасини кўп келтиради, аммо ўша «баъзилар» кимлар эканлиги ҳақида ҳеч нарса дейилмайди. Калбий, Саъдий сингари ишончсиз ровийлардан ҳам ҳадис ривоят қилган. Аммо оятлардаги баъзи мушкулликларни яхши очиб берган ва таноқузларга тўхталиб, уларнинг сабабларини кўрсатган ва равшанлаштириб берган.\nМуфассир ўз тафсирида нақлий тафсирдан фойдаланиш билан бирга, ақлий жиҳатини ҳам тарк этмаган. Умуман олганда, китоб жуда қимматли, фойдали, нақлий ва ақлий мазмунларни ўзида мужассам этган бебаҳо асардир.


Ёшлар масалалари ва маънавий-маърифий ишлар бўйича директор ўринбосари - TIIAMEKB.UZ\nЁшлар масалалари ва маънавий-маърифий ишлар бўйича директор ўринбосари\nЎқув ишлар бўйича директор ўринбосари\n“ТИҚХММИ” Миллий тадқиқот университети ҳузуридаги Қарши ирригация ва агротехнологиялар институти ёшлар масалалари ва маънавий-маърифий ишлар бўйича директор ўринбосари:\nт.ф.д., доцент Пиримов Одил Жўраевич\nЁшлар масалалари ва маънавий-маърифий ишлар бўйича директор ўринбосарининг лавозим вазифалари\nдавлат таълим стандартлари ва малака талабларига мувофиқ билимлар мазмуни ва тайёргарлик даражасига қўйиладиган талаблар мажмуасини барча деканлар ва бўлимлар, кафедра мудирлари ва профессор-ўқитувчиларнинг тўлиқ билишини таъминлаш;\nўқув-тарбия, маънавий-маърифий жараёнларига оид масалалар бўйича институт илмий Кенгаши қарорлари, ректор буйруқлари ва фармойишларини бажарилишини ташкил этиш;\nилғор мамлакатлар таълим тизимининг ривожланиш тенденцияларини ўрганиш, «Таълим тўғрисида»ги қонунда кўрсатилган вазифаларни амалга ошириш борасидаги услуб ва воситаларни ишлаб чиқиш ва уларни амалга оширилишини таъминлаш;\nталабалар ва ота-оналар қабулхоналарини ташкил этиш;\nжисмоний ва юридик шахсларнинг мурожаатлари билан ишлаш, жумладан, Ўзбекистон Республикаси Президентининг виртуал қабулхонасига, вазирликлар ва институт ректорининг виртуал қабулхоналари ҳамда талабалар ва ота-оналар қабулхоналарига тушган мурожаатларни Ишчи гуруҳ аъзолари билан ўрнатилган тартибда кўриб чиқиш, мурожжатларда кўтарилган масалалар юзасидан лавозим вазифаларига масъулиятсизлик билан қараган мансабдор шахсларга интизомий чоралар кўриш бўйича таклифлар тайёрлаш;\nтаълим-тарбия ва маънавий-маърифий соҳага оид вақтли матбуотда чоп этилган қонун ҳужжатлари, Ўзбекистон Республикаси Президентининг Фармонлари ва қарорлари, Вазирлар Маҳкамаси қарорлари мазмуни билан институт профессор-ўқитувчилари, ходимлари ва талабаларини мунтазам равишда таништириб бориш;\nҳуқуқий тарбияни амалга ошириш ва ҳуқуқбузарликларни олдини олиш, коррупциоген ҳаракатлар профилактикаси ва унга қарши курашиш борасида тарғибот-ташвиқот ишларини олиб бориш;\nОлий ва ўрта махсус таълим вазирлиги томонидан тавсия этилган “Олий таълим муассасаларининг одоб-ахлоқ қоидалари” бўйича профессор-ўқитувчилар, ходимлар ва талабалар ўртасида кенг тушунтириш ишларини амалга ошириб бориш;\nқоидаларга риоя қилиш ҳолати бўйича мониторинг олиб бориш, унинг натижаларини муҳокама этиб, зарур тавсиялар ишлаб чиқиш ҳамда интизомий чоралар кўриб бориш;\nижтимоий-маънавий муҳитни соғломлаштириш бўйича - талабалар муаммоларини ўз вақтида қайд қилиш ва ҳал қилишга қаратилган “Очиқ эшиклар куни”ни ташкил этиш, “Таклиф ва мулоҳазалар қутиси”да билдирилган муаммоларни ўрганиб бориш, “Ёшлар ва таълим” таълим жараёнларининг даражаси ва сифати ҳақида ижтимоий сўровлар ўтказиш, сўров натижаларини институт ва факультет Илмий Кенгашида муҳокома қилиш асосида тегишли чора – тадбирлар белгилаб бориш;\n“Мард ўғлон”, “Ниҳол” мукофоти, “Зулфия” мукофоти, “Ёшлар иттифоқи таълим грантлари” ва бошқа турли танлов, мусобақалар (бадиий, санъат, ижодий, спорт)да талабалар иштирокини таъминлаш ва уларда совриндор бўлган талабалар тўғрисида маълумотлар базасини шакллантириш ҳамда уларни маънавий – маърифий ишларга фаол жалб этиш тадбирларини амалга ошириш;\nТалаба-ёшлар ўртасида ташкил ўтказиладиган маънавий-маърифий тадбирларни Ўзбекистон Республикаси 5 муҳим ташаббуси асосида ташкил этиш;\nмаънавий – маърифий йўналишда илмий – тадқиқот ишларини ташкил этиш бўйича:\nолимлар ва илмий – тадқиқотчиларни маънавий – маърифий ишлар жараёнига илмий – амалий жиҳатдан жалб этиш;\nбаркамол шахсни тарбиялашга қаратилган тадқиқот ишлари натижаларини тарбия жараёнига жорий этиб бориш;\nмаънавий-маърифий ишларнинг долзарб масалаларига бағишлаб, мавзуларга тегишли таниқли санъат арбобларини, ташкилотлар ходимларини таклиф қилган ҳолда илмий-амалий конференциялар ўтказиш ҳамда илмий журнал ва газеталарда мақолаларни эълон қилиб бориш;\nвазирликка институтнинг ўқув йили учун мўлжаллаб тузилган маънавий-маърифий ишлар режасида ва бошқа соҳада амалга оширилган маълумотини ўз вақтида бериб бориш;\nвазирликнинг меъёрий кўрсатмалари асосида, маънавий-маърифий, тарбиявий ишлари тизими учун зарур ҳужжатларни ишлаб чиқиш;\nахборот-ресурс маркази, талабалар турар жойларини маънавий-маърифий ва тарбиявий масалаларига оид адабиётлар билан таъминлаш;\nталабалар турар жойларида яшаш шароитини мунтазам равишда яхшилаш, факультет деканлари, декан ўринбосарлари, ўқув гуруҳлари мураббийлари ва профессор-ўқитувчиларни талабалар турар жойларида ва ижарада яшовчи талабалар билан ишлашни тизимли ташкил этиш;\nталабаларнинг ота-оналари, маҳаллий ҳокимиятлар, ҳайрия жамғармалари, маҳаллалар билан факультетлар ва кафедралар ҳамкорликда олиб бориладиган ишларни ташкил этиш ва назорат қилиш;\nмаданий-маиший ҳордиқ чиқариш тизимларининг узлуксиз сифатли ишлашини таъминлаш масалаларини ташкил этиш ва назорат қилиш;\nмамлакат ҳаётига ва халқаро ҳаётга оид ҳамда институтда маънавий-маърифий масалалар бўйича амалга оширилаётган ишларни ташкил этиш ва назорат қилиш;\nталабаларнинг бўш вақтларини мазмунли ўтказишни ташқил этиш, спорт, маданий ҳаваскорлик тўгаракларини ташкил этиш;\nспорт-соғломлаштириш, маиший хизмат, овқатланиш, дам олиш, маданий ҳордиқ чиқариш тизимларини узлуксиз ва сифатли ишлашини таъминлаш;\nреспублика, шаҳар ва туман миқиёсида бўладиган турли жамоат ишларида (спорт мусобақалари, дам олиш сайиллари, фестиваллар, концертлар, таниқли давлат арбоблари, ёзувчилар, шоирлар, олимлар билан қизиқарли учрашувлар, кўрик-танлов конкурслари, тарихий маданий ёдгорликларни зиёрат қилиш, шанбаликлар ва бошқа тадбирларда) профессор-ўқитувчилар, ходимлар ва талабалар иштирокини таъминлаш;\nўрнатилган тартибда институтнинг йиллик рейтингини аниқлаш, танқидий таҳлил қилиш, фаолиятни такомиллаштиришга оид ишларни амалга ошириш;\nинститутни ўрнатилган тартибда доимий ички аттестациядан ўтказиш, ташқи аттестация-аккредитацияга тайёрлаш ва ўтказишда фаол иштирок этиш.\nтарбиявий ишлар самарадорлигини ошириш бўйича таклифлар киритиш;\nижро интизомини бузган ходимларга нисбатан чора кўриш, улар билан шартномани бекор қилиш бўйича таклифлар бериш;\nамалдаги қонунчилик асосида бошқа вазифаларни бажариш.\nЎзбекистон Республикаси қонунлари, Ўзбекистон Республикаси Меҳнат кодекси ҳамда Вазирлик буйруқларини, Олий таълим муассасасида ўқув, илмий, молиявий ва тарбия жараёнини белгиланган норматив ҳужжатларни билиши.


ИнтерФУТБОЛ :: Ўзбекистон миллий терма жамоасининг ФИФА рейтингидаги ўрнига муносабат\nЎзбекистон миллий термаси 2017 йилнинг 5 сентябрь санасидан буён расмий ўйинда иштирок этгани йўқ. Ундан олдинга ўтиб олган термалар эса Осиё Кубоги учун саралашни давом эттиришга мажбур бўлганди. Ўша ўйинларда қўлга киритилган очколаргина айни пайтдаги рейтингга сабаб бўлди.\nМаълумот учун, ЎФА раҳбариятида ўзгариш юз берганидан кейин Ўзбекистон термаси бирорта ҳам расмий ўйинда иштирок этганича йўқ. ФИФА рейтинги сўнгги 4 йиллик натижаларидан келиб чиқиб тузилади. Демак, айни вақтдаги ҳолат учун жавобгарлик кимларнинг зиммасида экани барчага маълум.


09:22 06 Июн 2020\n10:16 13.05.2020 (Янгиланган 10:19 13.05.2020) Ҳавола олиш\nМосква мусулмонлар хайрия жамғармаси пандемия туфайли оғир шароитда қолган меҳнат мигрантларига озиқ-овқат етказиб бермоқда.\nТОШКЕНТ, 13 май — Sputnik. "Россия Сегодня" халқаро ахборот агентлигида бўлиб ўтган онлайн конференция вақтида Россия мусулмонлар кенгаши раҳбари Альбир Крганов Ҳукумат ва жамоат ташкилотларини меҳнат мигрантларига озиқ-овқат ёрдами беришга чақирди.\n"Меҳнат мигрантларига ёрдам кўрсатиш муҳимдир. Пул билан эмас балким озиқ-овқатлар билан. АҚШда ҳам муҳтож кишиларга озиқ-овқат тарқатилмоқда, жумладан кошер ва ҳалол озиқ-овқатлар ҳам. Россия ҳудудида коронавирус тарқалишини олдини олиш бўйича тезкор штаб ана шундай ёрдам кўрсатиши мумкин эди. Ҳақиқатда ёрдамга муҳтож кишилар жуда кўп. Ҳудудлардаги жамоат ташкилотлари ҳам ушбу ишга қўшилишлари мумкин эди, деди Россия муфтийси", - деди Альбир Крганов.\nМосол тариқасида Россия мусулмонлар кенгаши раҳбари "Биз сиз билан" лойиҳасини келтирди. Унинг доирасида ёрдамга муҳтож кишиларга ҳар бири 2 минг рубл бўлган 5000та озиқ-овқат тўпламлари тарқатилган.\nМусулмонлар Москва ҳукумати коронавирус туфайли қўллаётган чораларни қўллаб-қувватлашди\nКрганов айтишига қараганда Россия чегараларида ҳам мигрантлар билан муаммолар бор, чунки "айрим давлатлар уларни қабул қилишни истамаяпти".\nШу билан бирга муфтий пандемия шароитида Россия шифокорлари мигрантларга ҳеч қандай ҳужжат талаб қилмасдан ёрдам кўрсатаётганликларини қайд этиб ўтди.\n"Биз Россияда меҳнат мигрантларига тиббий ёрдам кўрсатишдан воз кечилган ҳолатлари ҳақида эшитмадик. Шифокорлар ҳужжат сўрамай даволашмоқда. Бу тўғри", - деди Крганов.\nБироз олдин "Закот" номли ислом хайрия фонди ҳамжамияти раҳбари Рифат Измайлов Москва мусулмонлари меҳнат мигрантларига руҳий ва гуманитар ёрдамни ўз фаолиятларининг асосий йўналишларидан бирига айлантиришганини хабар қилган эди. Унинг сўзларига кўра коронавирус пандемияси туфайли оғир вазиятда қолган МДҲ мусулмонларига озиқ-овқат тўпламлари етказиб берилмоқда.


"Насаф" тайёргарликнинг иккинчи босқичини якунлади - Zamin.uz\n07:00 / 01.02.2021\n"Насаф" тайёргарликнинг иккинчи босқичини якунлади\nХабарингиз бор, “Насаф” клуби янги мавсумга ўз қароргоҳида тайёргарлик кўрмоқда. Бугун “аждарлар” чемпионатга тайёргарлик доирасида Самарқанднинг “Динамо” жамоасига қарши иккита назорат учрашувида майдонга тушишди.\nАввло шуни айтиш жоизки, “Насаф” мазкур йиғиндаги биринчи назорат учрашувида Муборакнинг “Машъал” жамоаси билан куч синашганди. “Газчилар” жамоасига қарши кечган ҳар иккала баҳсда ҳам меҳмонлар 0:1 ҳисобида ғалаба қозонишган бўлса, “Динамо” жамоаси билан ташкил қилинган биринчи назорат учрашувида ҳисоб очилмади, иккинчи назорат учрашувида эса Рўзиқул Бердиев жамоаси 3:2 ҳисобида ғалаба қозонди.\nШундай қилиб, “Насаф” аъзолари янги мавсумга тайёргарликнинг иккинчи босқичини якунлашди ва қисқа таътилга чиқишди. “Аждарлар” 4 февраль куни ўз қароргоҳида йиғилишади, - дея хабар бермоқда клуб матбуот хизмати. «Замин» янгиликларини «Вконтакти»да кузатиб боринг\nЯнгиликлар » Спорт » "Насаф" тайёргарликнинг иккинчи босқичини якунлади


Трансферларга 300 млн ажратган МЮ раҳбарлари Сульшерга жиддий шарт қўйди\n12 июнь, 2020, 21:02\nҚандай шарт экан?\n“Манчестер Юнайтед” бош мураббий Сульшерга ёзда таркибни кучайтириш учун катта маблағ ажратилади.\nМаълумотлага қараганда, клуб раҳбарияти янги ўйинчилар учун 300 миллион евро беришга тайёр. Лекин Сульшер бу пулни ишлатиши учун унга шарт қўйилди. Унга кўра, “Манчестер Юнайтед”нинг ўзи ҳам бир неча футболчисини сотиши керак.\nАйни пайтда “Манчестер Юнайтед”нинг асосий трансфер мўлжали “Боруссия” юлдузи Жейдон Санчо бўлиб турибди. Дортмундликлар англиялик ярим ҳимоячининг трансфер суммасини сезиларли даражада кўтариб, уни 115 миллион фунтга баҳоламоқда.\nСульшер Гринвуднинг маҳоратига юқори баҳо бермоқда\nМЮ Санчо трансфери учун қанча маблағ ажратиши маълум бўлди\nСульшер Англия футболида биринчи бўлди